marsh-mellow/assamese_wikipedia huggingface dataset:
বেগম আবিদা আহমেদ (,১৭ জুলাই ১৯২৩  ৭ ডিচেম্বৰ ২০০৩) এগৰাকী ভাৰতীয় ৰাজনীতিবিদ, শিল্পী, আৰু সমাজ কৰ্মী৷ তেওঁ ১৯৭৪ চনৰ পৰা ১৯৭৭ চনলৈ ভাৰতৰ প্ৰথম মহিলা হিচাপে আৰু পিছলৈ লোকসভাত সাংসদ সদস্য হিচাপে উত্তৰ প্ৰদেশৰ বাৰেলী সংসদীয় সমষ্টিক প্ৰতিনিধিত্ব কৰিছিল৷ আবিদা আহমেদ ভাৰতৰ পঞ্চম ৰাষ্ট্ৰপতি ফখৰুদ্দিন আলী আহমেদৰ পত্নীও আছিল,যিগৰাকীয়ে ১৯৭৪ চনৰ পৰা ১৯৭৭ চনত মৃত্যুৰ আগলৈকে কাৰ্যনিৰ্বাহ কৰিছিল
প্ৰাৰম্ভিক জীৱন
বেগম আবিদা আহমেদৰ ১৯২৩ চনৰ ১৭ জুলাইত উত্তৰ প্ৰদেশৰ বদৌনৰ শ্বেইখুপুৰত জন্ম হৈছিল ৰাজনৈতিকভাৱে নিয়োজিত পৰিৱেশত তেওঁ ডাঙৰ-দীঘল হৈছিল, যিয়ে তেওঁৰ ভৱিষ্যতৰ জনসেৱা আৰু সক্ৰিয়তাৰ আগ্ৰহক গঢ় দিছিল

তেওঁ আলিগড়ৰ মহিলা মহাবিদ্যালয় আৰু আলিগড়ৰ আলিগড় মুছলিম বিশ্ববিদ্যালয়ত শিক্ষা গ্ৰহণ কৰে তাত তেওঁ শৈক্ষিক দিশত পাৰদৰ্শিতা দেখুৱাইছিল আৰু ৰাষ্ট্ৰীয় আৰু আন্তঃৰাষ্ট্ৰীয় বিষয়ত আগ্ৰহ প্ৰকাশ কৰিছিল ৰাজনীতি আৰু সামাজিক বিষয়ৰ সৈতে তেওঁৰ আৰম্ভণিৰ পৰিচয়ে তেওঁক ৰাজহুৱা জীৱনত কেৰিয়াৰ গঢ়িবলৈ অনুপ্ৰাণিত কৰিছিল

১৯৪৫ চনৰ ৯ নৱেম্বৰত তেওঁৰ স্বামী ফখৰুদ্দিন আলী আহমেদৰ সৈতে বিবাহপাশত আবদ্ধ হয়আলী আহমেদ কাৰাগাৰত আৰু আবিদা আহমেদ কলেজত পঢ়ি থকাৰ সময়তে তেওঁলোকৰ বিবাহৰ ব্যৱস্থা কৰা হয়

১৯৫৭ চনত আবিদা আহমেদে স্বামীৰ সৈতে যাত্ৰা কৰে আৰু ৰাষ্ট্ৰসংঘত স্বামীৰ নিযুক্তিৰ অংশ হিচাপে নিউয়ৰ্ক চহৰলৈ স্থানান্তৰিত হয় তেওঁ আৰু তেওঁৰ স্বামী ভাৰত ভ্ৰমণৰ সময়তো পেট নিক্সনৰ লগত গৈছিল

কৰ্মজীৱন
ৰাষ্ট্ৰপতিৰ পাকঘৰটো নৱীকৰণ কৰাৰ লগতে অৱধি খাদ্যক ইয়াৰ সূচীত অন্তৰ্ভুক্ত কৰাৰ বাবে বেগমক কৃতিত্ব দিয়া হয়ইয়াৰ উপৰিও তেওঁ ৰাষ্ট্ৰপতি ভৱনৰ কোঠা আৰু আচবাব পুনৰ সজাই তোলাৰ কাম কৰিছিল আৰু চাৰিওফালৰ লেণ্ডস্কেপিং ডিজাইন কৰাত সহায় কৰিছিল  ৰাষ্ট্ৰপতি ভৱনৰ সৈতে জড়িত অনুষ্ঠান আৰু সমাৱেশৰো তেওঁ আয়োজন কৰিছিল ১৯৭৭ চনত কাৰ্যভাৰ গ্ৰহণ কৰি থকাৰ সময়তে তেওঁৰ স্বামীৰ মৃত্যু হয় আৰু প্ৰথম মহিলা হিচাপে তেওঁৰ ভূমিকা শেষ হয়
ব্যক্তিগত জীৱন
আবিদা আৰু ফখৰুদ্দিনৰ দুজন পুত্ৰ আৰু এগৰাকী কন্যা আছিল তেওঁলোকৰ পুত্ৰৰ জ্যেষ্ঠ পাৰভেজ আহমেদ এজন চিকিৎসক যিয়ে ২০১৪ চনৰ সাধাৰণ নিৰ্বাচনত বৰপেটা সমষ্টিত তৃণমূল কংগ্ৰেছ দলৰ প্ৰাৰ্থী হিচাপে প্ৰতিদ্বন্দ্বিতা কৰিছিলতেওঁলোকৰ আনজন পুত্ৰ বদৰ ডুৰেজ আহমেদে দিল্লী উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰিছিল আৰু জম্মু-কাশ্মীৰ উচ্চ ন্যায়ালয়ৰ মুখ্য ন্যায়াধীশ হিচাপে অৱসৰ গ্ৰহণ কৰিছিলআবিদা এগৰাকী বেডমিণ্টন খেলুৱৈ আছিল আৰু ১৯৫৮ চনত ৰাষ্ট্ৰীয় চেম্পিয়নশ্বিপত অসম দলক নেতৃত্ব দিছিল
তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:অসমৰ ৰাজনীতিবিদ
বেগম খুৰ্ছিদ মিৰ্জা  (; ৪ মাৰ্চ ১৯১৮  ৮ ফেব্ৰুৱাৰী ১৯৮৯), এগৰাকী পাকিস্তানী টেলিভিছন আৰু চলচ্চিত্ৰ অভিনেত্ৰী, যাৰ কৰ্মজীৱন ভাৰত বিভাজনৰ পূৰ্বৰ পৰা ১৯৮০ চনলৈকে ব্যপ্ত তেওঁক পৰ্দাৰ নাম ৰেণুকা দেৱী বুলিও জনা যায়
প্ৰাৰম্ভিক জীৱন
১৯১৮ চনৰ ৪ মাৰ্চত আলিগড়ত খুৰছিদ জাহান নামেৰে জন্মগ্ৰহণ কৰা বেগম খুৰ্ছিদ মিৰ্জাৰ পিতৃ-মাতৃ আলিগড়ৰ মহিলা মহাবিদ্যালয়ৰ প্ৰতিষ্ঠাপক শ্বেখ আব্দুল্লা আৰু ৱাহিদ জাহান বেগম তেওঁৰ দেউতাক আছিল এজন উকীল আৰু দানবীৰ, যিয়ে মুছলমান মহিলাসকলৰ শিক্ষা আৰু জ্ঞান প্ৰদানত আগ্ৰহী আছিল তেওঁৰ জ্যেষ্ঠ ভগ্নী ৰছিদ জাহান আছিল এগৰাকী বিশিষ্ট উৰ্দু ভাষাৰ সাহিত্যিক আৰু প্ৰগতিশীল লেখক আন্দোলনৰ অন্যতম প্ৰতিষ্ঠাপক সদস্যা ১৯৩৫ চনত মিৰ্জাই এজন আৰক্ষী বিষয়া আকবৰ মিৰ্জাৰ সৈতে বিবাহপাশত আবদ্ধ হয় আৰু ১৯৪৭ চনত ভাৰত বিভাজনৰ পিছত পাকিস্তানলৈ প্ৰব্ৰজন কৰে :       ,  15  2011.  24  2019 ১৯৬৩ চনত মিৰ্জাই ইংৰাজীত স্নাতকোত্তৰ ডিগ্ৰী লাভ কৰি শিক্ষা সম্পূৰ্ণ কৰে  24  2019
কৰ্মজীৱন
খুৰশ্বিদ মিৰ্জাক ৰেণুকা দেৱী পৰ্দাৰ নামেৰে বম্বে টকীজৰ দেৱীকা ৰাণীয়ে পৰিচয় কৰাই দিছিল লুতফুল্লাহ খানক দিয়া সাক্ষাৎকাৰত মিৰ্জাই দেৱিকা ৰাণীয়ে তেওঁৰ মৃত ভগ্নীৰ নামেৰে নামকৰণ কৰা বুলি উল্লেখ কৰিছিল    ' -    10  2010.  24  2019

তেওঁ জীৱন প্ৰভাত (১৯৩৭), ভাভী (১৯৩৮), ভক্তি (১৯৩৯), বড়ীদিদী (১৯৩৯) আৰু নয়া সংসাৰ (১৯৪১) ছবিত অভিনয় কৰে আনহাতে বক্স অফিচত হিট ছবি চাহাৰা (১৯৪৩), গুলামী (১৯৪৫) আৰু সম্ৰাট চন্দ্ৰগুপ্ত (১৯৪৫) ছবিত মুখ্য নাৰী চৰিত্ৰ অভিনয় কৰে তেওঁৰ কিছু ছবিত গীতো গাইছিল ১৯৪৫ চনৰ ফেব্ৰুৱাৰী মাহত তেওঁ চলচ্চিত্ৰ জগতৰ পৰা অৱসৰ লোৱাৰ কথা ঘোষণা কৰে
তথ্য সংগ্ৰহ

বাহ্যিক সংযোগ
 
       : :..31821508491 
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় মঞ্চ অভিনেত্ৰী
শ্ৰেণী:পাকিস্তানৰ ব্যক্তি
260বেগম ছমৰু আৰু তেওঁৰ সেনাবাহিনী, অংকনৰ আনুমানিক সময় ১৮০৫-২৬
জোৱানা নোবিলিছ ছম্ব্ৰে  (; জনপ্ৰিয় নাম: বেগম ছমৰু; জন্ম: ফাৰ্জানা জেব উন-নিচা; প্ৰায় ১৭৫৩ ২৭ জানুৱাৰী ১৮৩৬).                  , ;  এগৰাকী ধৰ্মান্তৰিত কেথলিক খ্ৰীষ্টান আৰু দৰবাৰী নাচনী হিচাপে কৰ্মজীৱন  আৰম্ভ কৰে তেওঁ ১৮ শতিকাত ভাৰতত জন্মগ্ৰহণ কৰে আৰু শেষত মীৰাটৰ ওচৰৰ সৰু ৰাজকীয় প্ৰদেশ সৰধানাৰ শাসক হয় তেওঁৰ স্বামী, ইউৰোপীয় ভাড়াতীয়া প্ৰশিক্ষিত সেনা ৱালটাৰ ৰেইনহাৰ্ড ছম্ব্ৰেৰ পৰা উত্তৰাধিকাৰী সূত্ৰে লাভ কৰা প্ৰশিক্ষণপ্ৰাপ্ত ভাড়াতীয়া সেনাবাহিনীৰ মুৰব্বী আছিল এই ভাড়াতীয়া সেনাবাহিনীত আছিল ইউৰোপীয় আৰু ভাৰতীয় উভয় ব্যক্তয়ে আছিল ১৮ আৰু ১৯ শতিকাৰ ভাৰতত সৰধনা প্ৰদেশ শাসন কৰাৰ বাবে তেওঁক ভাৰতৰ একমাত্ৰ কেথলিক শাসক হিচাপেও গণ্য কৰা হয়

বেগম ছমৰু আছিল অপৰিসীম ধনী, কিন্তু মৃত্যু হৈছিল কোনো উত্তৰাধিকাৰী নোহোৱাকৈ ১৯২৩ চনত তেওঁৰ উত্তৰাধিকাৰ প্ৰায় ৫৫.৫ মিলিয়ন গোল্ড মাৰ্ক আৰু ১৯৫৩ চনত ১৮ বিলিয়ন ডাচ্চ মাৰ্ক বুলি মূল্যায়ন কৰা হৈছিল   নামৰ এটা সংস্থাই এতিয়াও উত্তৰাধিকাৰৰ সমস্যা সমাধানৰ বাবে চেষ্টা চলাই আছে 
জীৱন
বেগম ছমৰু আছিল অস্বাভাৱিক ব্যতিক্ৰমী নেতৃত্ব দিব পৰা ক্ষমতা বিশিষ্ট তেওঁ একাধিকবাৰ নিজৰ সৈন্যৰ নেতৃত্ব দিছিল তেওঁক কাশ্মীৰী মূলৰ বুলি ভবা হয়  "             -."

জোহান লেল নামৰ লেখক এজনে বেগম ছমৰু - ফেডেড প'ৰ্ট্ৰেইট ইন এ গিল্ডেড ফ্ৰেম শীৰ্ষক গ্ৰন্থত লিখিছে যে কিশোৰ বয়সৰ আৰম্ভণিতে ভাৰতত কাম কৰি থকা লাক্সেমবাৰ্গৰ এজন ভাড়াতীয়া সৈনিক ৱালটাৰ ৰেইনহাৰ্ড ছম্ব্ৰেক বিয়া কৰায় বা বা তেওঁৰ লগত একেলগে থাকিবলৈ আৰম্ভ কৰে ৪৫ বছৰীয়া ইউৰোপীয় ভাড়াতীয়া সৈনিক ৱালটাৰ ৰেইনহাৰ্ড ছম্ব্ৰে নিষিদ্ধ পল্লীলৈআহি তেতিয়াৰ ১৪ বছৰীয়া ছোৱালী ফাৰ্জানাৰ মোহত পৰে 

সৌভাগ্যৰ সন্ধানত সৈনিক ছম্ব্ৰে লক্ষ্ণৌৰ পৰা বেৰেলীৰ ওচৰৰ ৰোহিলখণ্ডলৈ যায় তাৰ পিছত আগ্ৰা, দীগ আৰু ভাৰতপুৰলৈ গৈ পুনৰ উভতি আহে দোৱাবলৈ সেইখিনি সময়ত ফাৰ্জানাই তেওঁক বিভিন্ন চক্ৰান্তৰ পৰা সহায় কৰিছিল
শাসক
১৭৭৮ চনত স্বামী ৱালটাৰ ৰেইনহাৰ্ডৰ মৃত্যুৰ পিছত তেওঁৰ প্ৰিন্সিপালিটিৰ পৰা বেগম ছমৰুৱে বছৰি প্ৰায় ৯০,০০০ পাউণ্ড উপাৰ্জন কৰে সময়ৰ লগে লগে তেওঁ শক্তিশালী হৈ পৰিছিল আৰু উত্তৰ প্ৰদেশৰ সৰধানাৰ এক বৃহৎ অঞ্চলত শাসন কৰিছিল তেওঁৰ ইষ্টেটৰ আভ্যন্তৰীণ ব্যৱস্থাপনা অত্যন্ত প্ৰশংসনীয় আছিল ১৭৮১ চনৰ ৭ মে তাৰিখে ৩০ বছৰ বয়সত বেগম ছমৰুক এজন ৰোমান কেথলিক যাজকে জোহানা নোবিলিছক বেপ্তিজিম কৰে গোটেই জীৱনজুৰি তেওঁৰ মাত্ৰ এজন বন্ধু আছিল, বেগম উমদা, যি সৰধানাৰ আন এটা জাগীৰদাৰ পৰিয়ালৰ সদস্য আছিল বেগম ছমৰুৰ সৈতে তেওঁৰ বন্ধুত্ব মৃত্যুলৈকে বৰ্তি আছিল আনকি বেগম উমদাৰ বিয়া হোৱাৰ পাছতো বেগম চামৰুৱে তেওঁক লগ পাবলৈ সময় উলিয়াইছিল 

মৃত্যু
১৮৩৭ চনৰ জানুৱাৰী মাহত ৮৫ বছৰ বয়সত তেওঁৰ মৃত্যু হয় আৰু তেওঁৰ সম্পত্তিৰ অধিকাংশই ৱালটাৰ ৰেইনহাৰ্ড ছম্ব্ৰেৰ প্ৰথম পত্নীৰ ফালৰ বংশধৰ ডেভিদ অক্টাৰ্লনি ডাইচ ছম্ব্ৰেক উইল কৰি দিয়ে তেওঁৰ ৰাজনৈতিক, কূটনৈতিক চতুৰতা আৰু তেওঁৰ প্ৰত্যক্ষ পৰিচালনাত থকা সৈন্যই কৰা গুৰুত্বপূৰ্ণ যুদ্ধৰ ওপৰত ভিত্তি কৰি বহুতো গল্প আৰু উপন্যাস ৰচনা কৰা হৈছে , .;  28  2014.

তথ্যউৎস

শ্ৰেণী:ভাৰতীয় ৰাজকীয় নাৰী
শ্ৰেণী:নৃত্যশিল্পী
বেগম জান ()  ২০১৭ চনৰ ভাৰতীয় হিন্দী পিৰিয়দ নাট্যধৰ্মী ছবি এইখনৰ পৰিচালনা আৰু সহ-লেখক ৰাষ্ট্ৰীয় চলচ্চিত্ৰ বঁটা বিজয়ী পৰিচালক শ্ৰীজিৎ মুখাৰ্জীৰ বেগম জান মুখাৰ্জীৰ প্ৰথম হিন্দী পৰিচালনা প্ৰযোজনা কৰিছে মুকেশ ভাট, বিশেষ ভাট আৰু প্লে এণ্টাৰটেইনমেণ্টে ছবিখনৰ কাৰ্যবাহী প্ৰযোজক  সাক্ষী ভাট আৰু শ্ৰী ভেংকটেশ ফিল্মছ; সহযোগী প্ৰযোজক কুমকুম চাইগল চিনেমেটগ্ৰাফী গোপী ভগতৰ গীতৰ কথা, অতিৰিক্ত চিত্ৰনাট্য আৰু সংলাপ ৰচনা কৰিছে কৌছাৰ মুনীৰ আৰু ৰাহত ইন্দোৰীয়ে

২০১৭ চনৰ ১৪ এপ্ৰিলত ছবিখনে মুক্তি পায় ১৯৪৭ চনত ভাৰতৰ স্বাধীনতা আন্দোলনৰ পটভূমিত নিৰ্মিত ছবিখনত বিদ্যা বালানে বেশ্যালয়ৰ গৰাকিনীৰ চৰিত্ৰত অভিনয় কৰিছে এইখন সমালোচকৰ প্ৰশংসিত বাংলা ছবি ৰাজকাহিনীৰ (২০১৫) হিন্দী পুনৰ্নিৰ্মাণ ছবিখনে নিৰ্মাণ খৰচ ঘূৰাই পাবলৈ সক্ষম হয় আৰু ব্যৱসায়িকভাৱে ইয়াক "এভাৰেজ" বুলি ঘোষণা কৰা হয়
নিৰ্মাণ
বেগম জান ২০১৫ চনত মুক্তি পোৱা এখন বাংলা ছবি ৰাজকাহিনীৰ পুনৰ্নিৰ্মাণ ২০১৬ চনৰ জুন মাহৰ পৰা ছবিখনৰ মূল চিত্ৰগ্ৰহণ ২০১৬ চনৰ জুন মাহৰ পৰা  আৰম্ভ হৈছিল আৰু ২০১৬ চনৰ আগষ্ট মাহত ঝাৰখণ্ডৰ ডুমকা জিলাৰ ৰাণীশ্বৰ ব্লকত সম্পূৰ্ণ হৈছিল

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:২০১৭ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
ৱাশ্বিংটন ডিচিত আন্তঃৰাষ্ট্ৰীয় মহিলা সাহস বঁটা প্ৰদান অনুষ্ঠানত বেগম জান, ২০০৮
বেগম জান () এগৰাকী চিকিৎসক আৰু জনজাতীয় মহিলা কল্যাণ সংস্থাৰ প্ৰতিষ্ঠাপক, যি উত্তৰ-পশ্চিম পাকিস্তানৰ জনজাতীয় মহিলাসকলক তেওঁলোকৰ অধিকাৰৰ বিষয়ে শিকায় আৰু তেওঁলোকক চিকিৎসা প্ৰশিক্ষণ দিয়েতেওঁ পাকিস্তানৰ ৰক্ষণশীল অঞ্চল দক্ষিণ ৱাজিৰিষ্টনত ডাঙৰ-দীঘল হৈছিল যদিও দেউতাকে তেওঁক চিকিৎসক হ'বলৈ উৎসাহিত কৰিছিল সৰুতে তেওঁ ল'ৰাৰ স্কুলত পঢ়িছিল কাৰণ ছোৱালীৰ বাবে সেইসময়ত স্কুল নাছিল৷ যেতিয়া তেওঁৰ জনজাতীয় বয়োজ্যেষ্ঠসকলে তেওঁক হাইস্কুলত পঢ়িবলৈ নিষেধ কৰিছিল তেতিয়া তেওঁ ঘৰুৱা শিক্ষকৰ ওচৰত পঢ়িছিল

২০০৭ চনত আত্মঘাতী বোমা বিস্ফোৰণ আৰু অন্যান্য হিংসাৰ পোষকতা কৰা ধৰ্মগুৰুসকলৰ বিৰুদ্ধে দেশজোৰা মহিলাসকলৰ প্ৰতিবাদত বেগম জানে জনজাতীয় মহিলা কল্যাণ সংস্থাৰ প্ৰতিবাদৰ নেতৃত্ব দিয়ে২০০৮ চনৰ হিচাপত তেওঁ জনজাতীয় মহিলা কল্যাণ সংস্থাৰ অধ্যক্ষ পদত অধিষ্ঠিত হয় 

২০০৮ চনত তেওঁ আন্তঃৰাষ্ট্ৰীয় মহিলা সাহস বঁটা লাভ কৰে, যাৰ ফলত তেওঁ সেই বঁটা লাভ কৰা প্ৰথমগৰাকী পাকিস্তানী মহিলা হিচাপে পৰিগণিত হয়

তথ্যসূত্ৰ

শ্ৰেণী:চিকিৎসাবিদ
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
বেগম জাফৰ আলী (; জন্ম. চাহেবজাদী চৈয়দা ফাটিমা; ১৯০১-১৯৯৯) কাশ্মীৰৰ মেট্ৰিক পৰীক্ষাত উত্তীৰ্ণ হোৱা প্ৰথম মহিলা শিক্ষকতাৰে কৰ্মজীৱনৰ পাতনি মেলা বেগম আলী কাশ্মীৰৰ বিদ্যালয় পৰিদৰ্শক হিচাপে নিযুক্ত হয় তেওঁ আছিল এগৰাকী শিক্ষাবিদ, নাৰী মুক্তি আন্দোলনৰ এগৰাকী সক্ৰিয় কৰ্মী, শিক্ষা বিভাগৰ উপ-সঞ্চালক আৰু পৰৱৰ্তী সময়ত ভাৰতৰ জম্মু আৰু কাশ্মীৰ ৰাজ্যৰ বিধায়ক তেওঁ অল ইণ্ডিয়া ৱমেন কনফাৰেঞ্চৰ কাৰ্যক্ৰমৰ সৈতে জড়িত আছিল আৰু ভাৰত বিভাজনৰ পূৰ্বে এই সংগঠনটোৰ সম্পাদকৰ পদত কাৰ্যনিৰ্বাহ কৰিছিল মহম্মদ আলী জিন্না আৰু তেওঁৰ ভনীয়েক ফাটিমা জিন্না কাশ্মীৰলৈ আহোঁতে জাফৰৰ পৰিয়ালত আপ্যায়নৰ ব্যৱস্থা কৰা হৈছিল এই সুবাদতে বেগম আলীৰ তেওঁলোকৰ সৈতে সাক্ষাতৰ সুযোগ পায় আৰু জিন্না ভাতৃ-ভগ্নীদ্বয়ৰ দ্বাৰা তেওঁ প্ৰভাৱিত হয় তাৰ পিছতেই স্বাধীনতা আন্দোলনত তেওঁৰ প্ৰচেষ্টা কেন্দ্ৰীভূত কৰিবলৈ অল ইণ্ডিয়া ৱমেন কনফাৰেঞ্চ ত্যাগ কৰে 
প্ৰাৰম্ভিক জীৱন
বেগম জাফৰ আলী ১৯০১ চনত জন্মগ্ৰহণ কৰিছিল তেওঁৰ দেউতাক খান বাহাদুৰ চৈয়দ হুছেইন ঠাকুৰ কাশ্মীৰৰ মহাৰজা হৰি সিংহৰ শাসনত গৃহ আৰু আইন মন্ত্ৰী হিচাপে দায়িত্ব পালন কৰিছিল..?5452
কৰ্মজীৱন
বেগম আলী ১৯২৫ চনত গাৰ্লছ্ মিচন হাইস্কুলত (বৰ্তমান মলিনচন গাৰ্লছ্ স্কুল) শিক্ষকতাৰে কৰ্মজীৱনৰ পাতনি মেলিছিল নাৰীৰ অধিকাৰ সম্পৰ্কত  আপোচবিহীন এই মহিলাগৰাকীয়ে কাশ্মীৰ উপত্যাকাৰ ছোৱালীবোৰৰ শিক্ষা সংক্ৰান্তত সচেতনতা বৃদ্ধিৰ বাবে মানুহৰ ঘৰেঘৰে গৈ শিক্ষা যে নাৰী সবলীকৰনৰ মাধ্যম, তাকে বুজাইছিল বিভিন্ন অনুষ্ঠানত তেওঁ প্ৰদান কৰা বক্তব্যই উপত্যাকাৰ মহিলাসকলক যথেষ্ঠ অনুপ্ৰাণিত কৰিছিল আৰু নিজৰ জীয়েকহঁতক বিদ্যালয়লৈ পঠাবলৈ ব্যপকভাবে অনুপ্ৰাণিত কৰিছিল বেগম আলী কাশ্মীৰৰে এক সম্ভ্ৰান্ত আফগান পৰিয়ালৰ সন্তান আগা জাফৰ আলী কিজিলবাছৰ সৈতে বিবাহবন্ধনত আবদ্ধ হয় 

দম্পত্তিহালৰ তিনিজন পুত্ৰ সন্তান আছিল বৰ পুত্ৰ আগা নাচিৰ আলী ভাৰতীয় অসামৰিক সেৱাৰ এজন বিষয়া আছিল, যিয়ে ভাৰত চৰকাৰৰ শ্ৰম সচিব ৰূপে ১৯৭৭ চন অৱসৰ লৈছিল মাজু পুত্ৰ আগা চৌকত আলী ১৯৪৭ চনত ভাৰত বিভাজনৰ সময়ত পাকিস্তানৰ অসামৰিক সেৱাত যোগদান কৰিছিল সৰু পুত্ৰ আশ্ৰফ আলী এজন শিক্ষাবিদ আছিল আৰু জন্মু আৰু কাশ্মীৰৰ উচ্চশিক্ষা বিভাগৰ আয়ুক্ত ৰূপে অৱসৰ লৈছিল নাতিয়েক প্ৰখ্যাত কাশ্মিৰী-আমেৰিকান কবি আগা শাহিদ আলী ৰচিত দ্য ভেইল্ড চ্যুট: দ্য কালেক্টেড পয়েম (  :   ) শীৰ্ষক এখন কবিতা সংকলনত বেগম আলীৰ সোঁৱৰণত ৰচিত এটা কবিতা আছে
সন্মান
১৯৮৭ চনত ভাৰত চৰকাৰে তেওঁক দেশৰ চতুৰ্থ অসামৰিক সন্মান পদ্মশ্ৰীৰে বিভূষিত কৰে কিন্তু পিছত দূৰদৰ্শন (চেনেল)ত দিয়া এক সাক্ষাৎকাৰত তেওঁ চৰকাৰৰ অগণতান্ত্ৰিক নীতিৰ প্ৰতিবাদত পুৰস্কাৰ ওভতাই দিয়াৰ ঘোষণা কৰে ১৯৯০ৰ দশকত তেওঁ আমেৰিকা যুক্তৰাষ্ট্ৰলৈ যায় আৰু ১৯৯৯ চনত তাতেই তেওঁৰ মৃত্যু হয় যুক্তৰাষ্ট্ৰত তেওঁ পুত্ৰ আগা চৌকত আলীৰ সৈতে বাস কৰিছিল
তথ্য উৎস

শ্ৰেণী:কাশ্মীৰী ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সমাজ সংস্কাৰক
বেগম বদৰুনেছা আহমেদ ( (১৯০৩  ২০ এপ্ৰিল ১৯৮০) এগৰাকী বাংলাদেশী সমাজ কৰ্মী 

জীৱনী

 প্ৰাৰম্ভিক জীৱন আৰু শিক্ষা 
১৯০৩ চনত তদানীন্তন ব্ৰিটিছ ভাৰতৰ মাণিকগঞ্জ জিলাৰ চিংগাইৰত পৰিল জমিদাৰ পৰিয়ালত আহমেদৰ জন্ম হৈছিল কলকাতাৰ ব্যৱসায়ী মোছলেহুদ্দিন আহমেদৰ সৈতে বিবাহপাশত আবদ্ধ হয় বিয়াৰ পিছত তেওঁ কলকাতালৈ গুচি যায় আৰু তাতেই তেওঁ নাৰী শিক্ষাৰ প্ৰসাৰৰ বাবে কাম কৰে

 কৰ্মজীৱন 
১৯৩০ চনত আহমেদে আব্দুল্লা চুহৰাৱাৰ্ডি বালিকা বিদ্যালয়ৰ পৰিচালনা সমিতিত যোগদান কৰে ১৯৪৬ চনৰ ডাইৰেক্ট একচন দিৱসৰ দিনা কলকাতাত সংঘটিত হোৱা গোষ্ঠী-সংঘৰ্ষৰ সময়ত কলকাতাৰ মিৰ্জাপুৰ ষ্ট্ৰীটত ধৰ্মীয় সংঘৰ্ষ ৰোধৰ বাবে তেওঁ কাম কৰিছিল ভাৰত বিভাজনৰ পিছত ১৯৫১ চনত তেওঁ পূব পাকিস্তানৰ ঢাকাৰ গেণ্ডাৰিয়ালৈ গুচি যায় গেণ্ডাৰিয়া প্ৰাথমিক বিদ্যালয় প্ৰতিষ্ঠা কৰাৰ লগতে বুলবুল একাডেমী অৱ ফাইন আৰ্টছৰ প্ৰতিষ্ঠাপক সদস্য আছিল তেওঁ অল পাকিস্তান মহিলা সন্থাৰ সদস্য আছিল ১৯৬০ চনত আহমেদে মুছলিম গাৰ্লছ হাইস্কুলত শিক্ষকতা জীৱন আৰম্ভ কৰে 

মৃত্যু আৰু উত্তৰাধিকাৰ 
১৯৮০ চনৰ ২০ এপ্ৰিলত ঢাকাত আহমেদৰ মৃত্যু হয় আৰু আজিমপুৰ কবৰস্থানত তেওঁক সমাধিস্থ কৰা হয় ১৯৬৯ চনত পূব পাকিস্তানত হোৱা বিদ্ৰোহৰ সময়ত তেওঁ এৰি দিয়া তামঘা-ই-পাকিস্তান বঁটা লাভ কৰে তেওঁৰ ভতিজী আশ্ৰাফী খানাম বংগত ৰেকৰ্ডিং কৰা প্ৰথমগৰাকী মহিলা মুছলমান সংগীতজ্ঞ আছিল 

তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
ৰোকেয়া সাখাৱাত হোচেইন (; ৯ ডিচেম্বৰ ১৮৮০- ৯ ডিচেম্বৰ ১৯৩২) ব্ৰিটিছ ভাৰতত (বৰ্তমানৰ বাংলাদেশত) জন্মগ্ৰহণ কৰা এগৰাকী নাৰীবাদী চিন্তাবিদ, শিক্ষাবিদ তথা সমাজ সংস্কাৰক তেওঁক ভাৰতীয় উপমহাদেশৰ নাৰী জাগৰণৰ অগ্ৰদূত বুলি গণ্য কৰা হয় যুক্তিবাদী জীৱ হিচাপে পুৰুষ আৰু নাৰীৰ সমাধিকাৰৰ হকে তেওঁ মাত মাতিছিল তেওঁৰ মতে শিক্ষাৰ অভাৱেই নাৰীৰ দয়নীয় আৰ্থিক অৱস্থাৰ বাবে দায়ী 
পাৰিবাৰিক জীৱন 
 বাংলাদেশৰ পায়ৰাবন্দ গাঁৱৰ ৰোকেয়াৰ শৈশৱৰ ঘৰখনৰ অৱশেষ, ২০১২ চন
ৰোকেয়া খাতুনৰ জন্ম ১৮৮০ চনত ব্ৰিটিছ ভাৰতৰ ৰংপুৰ জিলা পায়ৰাবন্দ গাঁৱত (বৰ্তমান বাংলাদেশত) হৈছিল তেওঁলোকৰ পূৰ্বপুৰুষে মোগল যুগত সামৰিক আৰু ন্যায়িক সেৱা আগবঢ়াইছিল তেওঁৰ দেউতাক জহিৰুদ্দিন মহম্মদ আবু আলি হায়দৰ সাবেৰ এজন জমিদাৰ আৰু বহু ভাষাত দক্ষতা থকা এজন বুদ্ধিজীৱী আছিল দেউতাকে চাৰিজনী বিয়া কৰাইছিল ৰোকেয়াৰ মাক আছিল ৰাহাতুন্নেচা
সাহিত্য কৰ্ম
সাহিত্যিক হিচাপে ১৯০২ চনত তেওঁৰ আত্মপ্ৰকাশ ঘটে কলকাতাৰ পৰা প্ৰকাশিত 'নৱপ্ৰভা পত্ৰিকা'ত প্ৰকাশিত হয় 'পিপাশা' বিভিন্ন সময়ত নানা পত্ৰিকাত তেওঁৰ বহুতো ৰচনা প্ৰকাশিত হয় ১৯৫০ চনত মাদ্ৰাছৰ পৰা তেওঁৰ 'চুলতানাৰ স্বপ্ন'ৰ ইংৰাজী অনুবাদ প্ৰকাশ হবলৈ আৰম্ভ কৰে নাৰীবাদী চিন্তাধাৰাৰে দুটা খণ্ডত ৰচিত ৰচনাসংগ্ৰহ মতিচুৰকে (১৯০৪, ১৯২২) ধৰি তেওঁৰ মুখ্য সাহিত্য কৰ্মসমূহ হল- নাৰীবাদী ইউটোপিয়ান সাহিত্যৰ ক্লাচিক নিদৰ্শন বুলি বিবেচিত চুলতানাৰ স্বপ্ন (১৯০৮), বঙালী পত্নীসকলে মুখামুখি হোৱা সমস্যসমূহৰ চিত্ৰায়ণ পদ্মৰাগ (১৯২৪) আদি তেওঁৰ আন এখন গ্ৰন্থ অৱৰোধবাসিনী- পৰ্দাপ্ৰথাই নাৰীৰ জীৱন আৰু স্ব-প্ৰতিচ্ছবি বিপন্ন কৰা পৰ্দাপ্ৰথাৰ বিৰুদ্ধে এক মোক্ষম আক্ৰমণ

১৮৯৮ চনত বিহাৰৰ ভাগলপুৰৰ নিবাসী উৰ্দুভাষী সাখাৱত হুছেইনৰ লগত তেওঁৰ বিবাহ সম্পন্ন হয় সাখাৱত আছিল ডেপুটি মেজিষ্ট্ৰেট, তদুপৰি তেওঁ আছিল সমাজ সচেতন, কু-সংস্কাৰমুক্ত আৰু প্ৰগতিশীল দৃষ্টিভঙ্গীসম্পন্ন উদাৰ আৰু মুক্তমনা স্বামীৰ সংস্পৰ্শত তেওঁ দেশী-বিদেশী লেখকসকলৰ ৰচনাৰ সৈতে নিবিড়ভাবে পৰিচিত হোৱাৰ সুযোগ পায় আৰু ক্ৰমশঃ ইংৰাজী ভাষাত দক্ষতা অৰ্জন কৰে কিন্তু ৰোকেয়াৰ বিবাহিত জীৱন দীৰ্ঘস্থায়ী নহল ১৯০৯ চনত ৩ মেত সাখাৱত হুছেইনৰ মৃত্যু হয় ইতিপূৰ্বে তেওঁৰ দুটি কন্যা সন্তানো অকালত মৃত্যু হয় 
সাংগঠনিক কৰ্মকাণ্ড
স্বামীৰ মৃত্যৰু পিছত নিসঙ্গ ৰোকেয়া নাৰীশিক্ষা বিস্তাৰ আৰু সমাজসেৱাত আত্মনিয়োগ কৰে ১৯০৯ চনৰ ১ অক্টোবৰত স্বামীৰ ধনেৰে ভাগলপুৰত পাঁচজনী ছাত্ৰীৰে সাখাৱত মেমোৰিয়েল গাৰ্লচ্ স্কুল স্থাপন কৰে কিন্তু পাৰিবাৰিক কাৰণত তেওঁ ভাগলপুৰ এৰি কলকাতাত বসবাস কৰা আৰম্ভ কৰে ১৯১১ চনৰ ১৬ মাৰ্চত কলকাতাৰ ১৩ নম্বৰ ৱালিউল্লাহ লেনৰ এটা ঘৰত মাত্ৰ ৮জনী ছাত্ৰীৰে নতুনকৈ সাখাৱত মেমোৰিয়েল গাৰ্লচ্ স্কুল স্থাপন কৰে ১৯১৬ চনৰ ভিতৰত ছাত্ৰীৰ সংখ্যাই ১০০ পাৰ হৈ যায় স্কুল পৰিচালনা আৰু সাহিত্যচৰ্চাৰ সমান্তৰালকৈ নিজকে সাংগঠনিক আৰু সামাজিক কৰ্মকাণ্ডৰ সৈতে নিজকে জড়িত কৰি ৰাখে ১৯১৬ চনত তেওঁ মহিলা সংগঠন আঞ্জুমা-এ খাৱাতি-এ ইছলাম প্ৰতিষ্ঠা কৰে ১৯২৬ চনত কলকাতাত অনুষ্ঠিত বঙ্গৰ নাৰী শিক্ষা বিষয়ক সন্মিলনত তেওঁ সভাপতিত্ব কৰে 
তথ্য উৎস

বাহ্যিক সংযোগ
 
          

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সমাজ সংস্কাৰক
শ্ৰেণী:বাংলাদেশৰ নাৰীবাদী
বেঙেনাআটী সত্ৰ নদীদ্বীপ মাজুলীৰ মধ্য়ভাগত অৱস্থিত এখন ইতিহাসপ্ৰসিদ্ধ সত্ৰ ব্ৰহ্মপুত্ৰৰ নিচেই কাষতে অৱস্থিত এই বেঙেনাআটী সত্ৰখনৰ ঐতিহাসিকভাৱে যথেষ্ট গুৰুত্ব আছে পুৰুষ সংহতিৰ অন্তৰ্গত এই সত্ৰখনি ১৬৫৩ খ্ৰীঃত মুৰাৰীদেৱে প্ৰতিষ্ঠা কৰিছিল অসমৰ বিভিন্ন ঠাই যেনে গোলাঘাট, যোৰহাট, শিৱসাগৰ আদি ঠাইত বেঙেনাআটীৰ সত্ৰৰ শিষ্যই ভৰি থকা পৰিলক্ষিত হয় 

ইতিহাস
১৫শ-১৬শ শতিকাত নদীদ্বীপ মাজুলীত হাবি-বননিৰ সংখ্য়া ঢেৰ আছিল সেই সময়ত চলি থকা বৈষ্ণৱ আন্দোলনৰ সমান্তৰালভাৱে মাজুলীতো বৈষ্ণৱ পণ্ডিতসকলে সত্ৰ-নামঘৰ প্ৰতিষ্ঠা কৰি ধৰ্ম প্ৰচাৰ কৰিছিল নদীৰ মাজত থকাৰ বাবে মাজুলী আছিল ধৰ্ম-সাহিত্য় চৰ্চাৰ বাবে অতি উপযুক্ত ঠাই বেঙেনাআটী সত্ৰৰ প্ৰতিষ্ঠাতা মুৰাৰীদেৱ আছিল শ্ৰীমন্ত শংকৰদেৱৰ বৈমাতৃৰ আজুপৰিণাতিৰ এটি পৰিয়ালৰ বংশধৰ পুৰুষোত্তম ঠাকুৰৰ আজ্ঞাপৰ মধুকল্য় গোত্ৰীয় মুৰাৰীদেৱ বৰবাৰজনীয়া গোটৰ অন্য়তম ধৰ্মাচাৰ্য  বানপানী আৰু গৰাখহনীয়াৰ বাবে সত্ৰখনি প্ৰতিষ্ঠা কালৰে পৰা কেইবাবাৰো স্থানান্তৰ কৰা হৈছে বৰ্তমান সত্ৰখনি থকা স্থানো খহনীয়াৰ কবলত পৰি বিপদাপন্ন হৈ আছে

সদস্য আৰু সত্ৰাধিকাৰ
বেঙেনাআটী সত্ৰখন এখন গৃহস্থী পৰম্পৰাৰ সত্ৰ বৰ্তমান প্ৰায় ১১০টা পৰিয়াল আৰু প্ৰায় ৭৫০ জনসংখ্যাৰে এই সত্ৰখন পৰিচালিত হৈ আছে প্ৰতিষ্ঠাকালৰে পৰা বৰ্তমানলৈকে ১৫জন ব্যক্তিয়ে সত্ৰাধিকাৰৰ ধৰ্মগাদী ৰক্ষা কৰি আহিছে বৰ্তমান বেঙেনাআটী সত্ৰৰ সত্ৰাধিকাৰ শ্ৰী শ্ৰী ভৱানন্দ দেৱগোস্বামী এই সত্ৰত বংশানুক্ৰম আৰু জ্যেষ্ঠানুসৰি সত্ৰাধিকাৰৰ পদবী গ্ৰহণ কৰা হয় বৰ্তমান সমগ্ৰ অসমত বেঙেনাআটী সত্ৰৰ প্ৰায় চাৰি লাখ শিষ্য আছে বুলি জানিব পৰা গৈছে

সত্ৰৰ মূল উৎসৱ-পাৰ্বণ
বেঙেনাআটী সত্ৰৰ মূল উৎসৱ-পাৰ্বণসমূহৰ ভিতৰত বাৰ্ষিক সেৱা, তিনিটা বিহু, জন্মাষ্টমী, শংকৰদেৱ আৰু মাধৱদেৱৰ তিৰোভাৱ তিথি, ৰাস, ফল্গুৎসৱ, নন্দোৎসৱ, ভাদমাহৰ অখণ্ড পালনাম আদি অন্য়তম বেঙেনাআটী সত্ৰত ফল্গুৎসৱ চাৰিদিনীয়াকৈ আয়োজন কৰা হয় এই চাৰিদিনক ক্ৰমে অধিবাস বা মেষদাহ, মহাপূজা, বিসৰ্জন আৰু ফুৰণী হিচাপে পালন কৰা হয় পুৰুষ সংহতিৰ অন্তৰ্গত এই সত্ৰখনিত প্ৰতিষ্ঠাকালৰে পৰা বিগ্ৰহ আৰু শালগ্ৰাম পূজাৰ পৰম্পৰা আছে এনে বিগ্ৰহসমূহ হল- বৈকুণ্ঠনাথ (পিতলৰ চতুৰ্ভুজ মূৰ্তি-সত্ৰাধিকাৰৰ ব্য়ক্তিগত পূজাৰ বাবে), বাসুদেৱ (শংকৰদেৱৰ কুণ্ডিলৰ পৰা আনি চমৰিয়াত স্থাপিত, পিছত বেঙেনাআটীলৈ স্থানান্তৰ), প্ৰস্তৰৰ চতুৰ্ভুজ গোবিন্দ ( শিলৰ ফাগুৱাৰ বাবে লক্ষ্মীসিংহই দিয়া) তদুপৰি এই সত্ৰখনিত আন কেইবাভাগো বিগ্ৰহ আছে সেই বিগ্ৰহৰ পূজাও নিয়মিতভাৱে অনুষ্ঠিত কৰি থকা হয় মহাপুৰুষ শংকৰদেৱ, শ্ৰী শ্ৰী মাধৱদেৱ বিৰচিত অংকীয়া নাটসমূহৰ উপৰিও এই সত্ৰৰ সত্ৰাধিকাৰ পূৰ্ণানন্দ দেৱৰ ১৩খন নাট, ৰমাকান্ত দেৱৰ ১১খন নাট আৰু লক্ষ্মীকান্ত দেৱৰ ৪খন নাট সত্ৰীয়া উৎসৱ-পাৰ্বণৰ লগত সংগতি ৰাখি প্ৰদৰ্শন কৰা হয়

আহোম ৰজাৰ অৱদান
বেঙেনাআটী সত্ৰই আহোম ৰজাৰ পৃষ্ঠপোষকতা লাভ কৰিছিল তাৰ ফলস্বৰূপে সত্ৰই বহুতো মাটি-বাৰী, সা-সম্পত্তি লাভ কৰিছিল ৰজাঘৰত এই সত্ৰৰ গুৰুত্ব চাৰিসত্ৰৰ পিছতে নিৰ্ণিত আছিল  আনহাতে চন্দ্ৰকান্ত সিংহই বেঙেনাআটী সত্ৰৰ ভকত জীয়ৰী এগৰাকীক বিয়া কৰাই সত্ৰখনিৰ অৱস্থা টনকিয়াল কৰে 

সত্ৰৰ ঐতিহাসিক সম্পদ
 বেঙেনাআটী সত্ৰৰ ঐতিহাসিক সম্পদসমূহ বৰ্তমান সত্ৰাধিকাৰৰ গৃহৰ কাষতে অস্থায়ীভাৱে সংৰক্ষণ কৰি ৰখা হৈছে সত্ৰৰ সংৰক্ষিত সম্পদ-সামগ্ৰীসমূহ তলত তথ্য় সাপেক্ষে উল্লেখ কৰা হল-
 

তথ্য সংগ্ৰহ
১.সত্ৰীয়া উৎসৱ আৰু ইয়াৰ তাৎপৰ্য বিচাৰ- ড পীতাম্বৰ দেৱগোস্বামী

২.সত্ৰান্বয়- ৰূপম শইকীয়া

৩.মাজুলীৰ মুখ্য সত্ৰসমূহৰ ইতিবৃত্ত-কেশৱ কাকতি, অনন্ত কলিতা
260ভাৰতত বিধবা দহন (আগষ্ট ১৮৫২)
260জে'মছ এট্কিনছনে অঁকা সতী, ১৮৩১
260বেঙ্গলৰ শেহ আইনী সতীৰ বিষয়ে কলকাতাৰ স্কটিছ চাৰ্ছ কলেজত থকা ফলক

বেঙ্গল সতী নিয়মাৱলীৰ জৰিয়তে ভাৰতবৰ্ষত ইষ্ট ইণ্ডিয়া কোম্পানীৰ শাসনকালত গৱৰ্ণৰ জেনেৰেল লৰ্ড উইলিয়াম বেণ্টিঙ্কে সতীদাহ প্ৰথা বেআইনী ঘোষণা কৰিছিল 

মূলকথা
সতীদাহ প্ৰথাৰ নিয়মাৱলী 

সতীদাহ প্ৰথাৰ অন্তৰ্গত যিকোনো নিয়ম যেনে হিন্দু বিধবা মহিলা এগৰাকীক জীয়াই জীয়াই দাহন কৰা বা সমাধিস্থ কৰা যিকোনো প্ৰচেষ্টা শাস্তিযোগ্য অপৰাধ হিচাপে বিবেচিত হব  এই আইনখন ১৮২৯ চনৰ ৪ ডিচেম্বৰৰ দিনা গৃহীত কৰা হৈছিল 

ক) সতীদাহ প্ৰথা বা বিধবা মহিলা এগৰাকী জীয়াই জীয়াই দাহন কৰা কাৰ্য মানবীয় প্ৰবৃত্তিৰ বিৰুদ্ধ এই প্ৰথা হিন্দু ধৰ্মৰ কতো বাধ্যতামূলক কৰ্তব্য বুলি উল্লেখ কৰা হোৱা নাই তাৰ বিপৰীতে জীৱনটো বিশুদ্ধভাৱে যাপন কৰিবলৈহে হিন্দু ধৰ্মত কোৱা হৈছে এই প্ৰথা গোটেই ভাৰতত বা গোটেই জিলাসমূহত পালন কৰা হোৱা নাই কেইখনমান জিলাতহে এই প্ৰথা আছে আৰু সেই জিলা কেইখনৰ বহু হিন্দুৱেও এই কাৰ্যক সমৰ্থন নকৰে এই প্ৰথাৰ বিৰুদ্ধে কিছুমান ব্যৱস্থা লোৱা হৈছিল যদিও সফলতাৰ মুখ দেখা নাছিল গতিকে ব্ৰিটিছ চৰকাৰে গোটেই প্ৰথাটোক নিষিদ্ধ কৰিবলৈ সিদ্ধান্ত লয় আৰু তলৰ নিয়মসমূহ প্ৰৱৰ্ত্তন কৰে 

খ) সতীদাহ প্ৰথাৰ অন্তৰ্গত যিকোনো নিয়ম যেনে হিন্দু বিধবা মহিলা এগৰাকীক জীয়াই জীয়াই দাহন কৰা বা সমাধিস্থ কৰা যিকোনো প্ৰচেষ্টা শাস্তিযোগ্য অপৰাধ হিচাপে বিবেচিত হব 

গ) প্ৰথমে সকলো জমিদাৰ, বা আন মাটিৰ অধিকাৰী যনে লখিৰাজ বা মালগুজাৰী; তালুকদাৰ; স্থানীয় কৰ্মী; ৰাজহ আৰু মাটিৰ খাজনা সংগ্ৰহৰ বাবে নিয়োজিত চৰকাৰী কৰ্মী; সকলো মণ্ডল আৰু গাওঁবুঢ়াসকলক এইবুলি নিৰ্দেশ দিয়া হল যে সতীদাহ প্ৰথাৰ যিকোনো ঘটনাৰ উমান পোৱা মাত্ৰেই নিকটৱৰ্ত্তী আৰক্ষী থানাত জনাব লাগিব আৰু যদি ওপৰত উল্লেখিত ব্যক্তিসকলে তেনে ঘটনাৰ উমান পোৱাৰ পিছতো অৱহেলা কৰে তেন্তে দণ্ডাধীশ বা যুটীয়া দণ্ডাধীশৰ ওচৰত দুশ টকা জৰিমনা ভৰিব লাগিব;জৰিমনা নিদিলে ছমাহ পৰ্যন্ত জেল খাটিব লগা হব 

দ্বিতীয়তে, তেনে খবৰ পোৱা মাত্ৰেই আৰক্ষী দাৰোগাই সেই স্থানত নিজে উপস্থিত হব লাগিব বা মহৰী বা জামাদাৰক হিন্দুধৰ্মী বৰকান্দাজৰ সৈতে পঠিয়াব লাগিব আৰক্ষী বিষয়াই ঘটনাস্থলীত উপস্থিত হৈয়েই সতীদাহ প্ৰথা বেআইনী বুলি ৰাইজক জনাব লাগিব লগতে সেইয়া যে আইনৰ দৃষ্টিত এক শাস্তিযোগ্য অপৰাধ সেইয়াও ব্যক্ত কৰিব লাগিব তাৰপিছতো যদি সেই ব্যক্তিসকল ক্ষান্ত নহয় বা আৰক্ষীয়ে নিয়ন্ত্ৰণ কৰিব নোৱাৰে তেন্তে তেওঁলোকৰ নাম ঠিকনা দণ্ডাধীশৰ আগত দাখিল কৰিব লাগিব 

তৃতীয়তে, যদি আৰক্ষী গৈ পোৱাৰ আগতেই বিধবাগৰাকীক দাহন কৰা হৈ যায় তেন্তে আৰক্ষীয়ে ঘটনাটোৰ পূৰ্ণ পৰ্য্যায়ৰ তদন্ত কৰি তাৰে প্ৰতিবেদন দণ্ডাধীশৰ ওচৰত দাখিল কৰিব লাগিব 

ঘ) প্ৰথমতে, আৰক্ষী দাৰোগাৰ পৰা প্ৰতিবেদন লাভ কৰাৰ পিছত দণ্ডাধীশ বা যুটীয়া দণ্ডাধীশে ঘটনাটোৰ পৰিস্থিতি সম্পৰ্কে অধ্যয়ন কৰি অভিযুক্তসকলৰ বিৰুদ্ধে আদালতত গোচৰ আৰম্ভ কৰিব 

দ্বিতীয়তে, সতী যোৱা মহিলাগৰাকী নিজৰ ইচ্ছাত সতী গলেও অভিযুক্তসকলক দোষী সাব্যস্ত কৰি শাস্তি প্ৰদান কৰা হব এই শাস্তি জৰিমনা বা জেল বা দুয়োটাই হব পাৰে 

তৃতীয়তে, অভিযুক্তসকলে জামিন পাবনে নাই সেইয়া জামিনৰ ক্ষেত্ৰত থকা সাধাৰণ নীতি নিয়মৰ দ্বাৰা বিবেচনা কৰা হব

টোকা

তথ্যসূত্ৰ

শ্ৰেণী:ভাৰতৰ আইন
বেছবল হৈছে এটি দলগত বেট-বল ধৰণৰ ক্ৰীড়া, যি প্ৰধানকৈ আমেৰিকা, জাপান, কিউবা আৰু দক্ষিণ কোৰিয়া আদিত জনপ্ৰিয় খেলটোত দুটা দলে বল নিক্ষেপ, বেটিং, আৰু ৰাণ সংগ্ৰহ কৰি পইণ্ট লাভ কৰে বেছবল ১৯৯২ চনত অলিম্পিক খেলত অন্তৰ্ভুক্ত হৈছিল যদিও ২০০৮ৰ পিছত একেবাৰে বাদ দিয়া হৈছিল, ২০২০ চনত পুনৰ অন্তৰ্ভুক্ত কৰা হয়

 ইতিহাস 
বেছবলৰ আধুনিক ৰূপ ১৮শ শতিকাৰ শেষৰ ফালে আমেৰিকাত বিকাশ পাইছিল, যদিও ইয়াৰ মূল উৎপত্তি ইংলেণ্ডৰ  নামৰ খেলৰ পৰা হৈছে বুলি কোৱা হয় ১৮৪৬ চনত নিউ ইয়ৰ্কত প্ৰথম আনুষ্ঠানিক বেছবল খেল অনুষ্ঠিত হৈছিল

 খেলৰ নিয়ম 
খেলখন ৯টা "ইনিংছ"ত খেলা হয় প্ৰতিটো ইনিংছত এটা দলে বেটিং কৰে আৰু আনটো দলে ফিল্ডিং কৰে বেটিং দলে বলত বেট মাৰি বেছ লৈ দৌৰি ৰাণ সংগ্ৰহ কৰে বল ধৰা দলে বেটাৰক আউট কৰিবলৈ চেষ্টা কৰে

 তথ্যসূত্ৰ 

শ্ৰেণী:কলা
শ্ৰেণী:বিনোদন
শ্ৰেণী:খেল
বেজবৰুৱা অভিধান ( , ২੦১৯) হল লক্ষ্মীনাথ বেজবৰুৱাৰ শব্দকোষৰ এখন বিশেষ সংকলন৷ গ্ৰন্থখনৰ সংকলক-সম্পাদক হল কৰবী ডেকা হাজৰিকা৷ ডিব্ৰুগড় বিশ্ববিদ্যালয়ৰ প্ৰকাশন শাখাই ২੦১৯ চনত গ্ৰন্থখন প্ৰকাশ কৰে৷বেজবৰুৱা অভিধান, কৰবী ডেকা হাজৰিকা, প্ৰকাশন শাখা, ডিব্ৰুগড় বিশ্ববিদ্যালয়, ২੦১৯,  978-93-84819-19-4

 বিষয়বস্তু 
বেজবৰুৱা অভিধানত  লক্ষ্মীনাথ বেজবৰুৱাৰ ৰচনাৱলীত ব্যৱহৃত প্ৰায় চাৰি হাজাৰ নশ শব্দৰ অৰ্থ আৰু প্ৰসংগ সন্নিৱিষ্ট হৈছে৷ পাতনিত সংকলক-সম্পাদক কৰবী ডেকা হাজৰিকাই কৈছে-- বেজবৰুৱা অভিধানৰ প্ৰকৃতি অসমত প্ৰচলিত আনবোৰ অভিধানতকৈ কিছু বেলেগ৷ এজন সাহিত্যিকৰ ৰচনাৱলীৰ ভিত্তিত যুগুতোৱা অভিধান এইখনেই অসমীয়া ভাষাত প্ৰথম বুলি গ্ৰন্থখনৰ আগকথাত নগেন শইকীয়াই উল্লেখ কৰিছে৷

 তথ্য সমল 
শ্ৰেণী:অসমীয়া গ্ৰন্থ
বেজবৰুৱা-বিষয়ক ৰচনাপঞ্জী (২੦১৩, ইংৰাজী: - ) লক্ষ্মীনাথ বেজবৰুৱাৰ বিষয়ে বিভিন্নজনে লিখা ৰচনা আৰু গ্ৰন্থৰ লগতে বেজবৰুৱাই নিজে লিখা ৰচনা আৰু গ্ৰন্থৰ পঞ্জী৷ গ্ৰন্থখনৰ সম্পাদক নগেন শইকীয়া৷ প্ৰকাশক ডিব্ৰুগড় বিশ্ববিদ্যালয়ৰ প্ৰকাশন শাখা৷বেজবৰুৱা-বিষয়ক ৰচনাপঞ্জী, নগেন শইকীয়া, প্ৰকাশন শাখা, ডিব্ৰুগড় বিশ্ববিদল্যায়, ২੦১৩, পৃষ্ঠা ১৩৬   978-81-927849-0-8৷

 বিষয়বস্তু 
গ্ৰন্থখনত আধুনিক অসমীয়া ভাষা-সাহিত্যৰ ক্ষেত্ৰখনৰ এক প্ৰভাৱশালী ব্যক্তিত্ব লক্ষ্মীনাথ বেজবৰুৱা(১৮৬৪-১৯৩৮)ৰ জীৱন আৰু সাহিত্যকৃতিৰ বিষয়ে বিভিন্নজনে লিখা ৰচনা আৰু গ্ৰন্থৰ এখন তালিকা সন্নিৱিষ্ট হৈছে৷ লগতে পৰিশিষ্টত বেজবৰুৱাই নিজে লিখা ৰচনা আৰু গ্ৰন্থসমূহৰ পঞ্জী সন্নিৱিষ্ট কৰা হৈছে৷ গ্ৰন্থখনৰ মূল অংশটো চাৰিটা ভাগত সজোৱা হৈছে৷ সেয়া হল: বেজবৰুৱা-বিষয়ক গ্ৰন্থপঞ্জী, বেজবৰুৱা-বিষয়ক ৰচনাপঞ্জী (সম্পাদিত গ্ৰন্থত সন্নিৱিষ্ট), বেজবৰুৱা-বিষয়ক ৰচনাপঞ্জী (কাকত-আলোচনী-গ্ৰন্থত প্ৰকাশিত), বেজবৰুৱাক কেন্দ্ৰ কৰি ৰচিত গ্ৰন্থপঞ্জী, বেজবৰুৱাৰ ৰচনাশৈলীৰ আৰ্হিত ৰচিত গ্ৰন্থপঞ্জী আৰু বেজবৰুৱা-বিষয়ক পিএইচ-ডি গৱেষণাপত্ৰ৷ গ্ৰন্থখনৰ আগকথা লিখিছে ডিব্ৰুগড় বিশ্ববিদল্যায়ৰ তদানীন্তন উপাচাৰ্য অলক কুমাৰ বুঢ়াগোঁহায়ে৷ নিজৰ পাতনিত সম্পাদক নগেন শইকীয়াই কোৱা অনুসৰি অসমীয়া ভাষাত বেজবৰুৱাৰ ৰচনাপঞ্জী বিষয়ক এইখনেই প্ৰথম গ্ৰন্থ৷

 প্ৰকাশন ইতিহাস 
গ্ৰন্থখন ২੦১৩ চনত ডিব্ৰুগড় বিশ্ববিদল্যায়ৰ প্ৰকাশন শাখাই  লক্ষ্মীনাথ বেজবৰুৱাৰ ডেৰশ বছৰীয়া জন্ম জয়ন্তী উপলক্ষে গ্ৰন্থখন প্ৰকাশ কৰে৷ ২੦১২ চনত স্থাপিত প্ৰকাশন শাখাটোৱে প্ৰকাশ কৰা এইখনেই প্ৰথম গ্ৰন্থ৷

 তথ্যসূত্ৰ 
শ্ৰেণী:অসমীয়া গ্ৰন্থ
বেজান দাৰুৱালা (; ১১ জুলাই ১৯৩১  ২৯ মে ২০২০) এগৰাকী ভাৰতীয় জ্যোতিষ স্তম্ভলেখক তেখেতে আহমেদাবাদত ইংৰাজীৰ অধ্যাপক হিচাপেও কাম কৰিছিল পাৰ্ছী বংশোদ্ভৱ হোৱা সত্ত্বেও তেখেত হিন্দু দেৱতা গণেশৰ নিষ্ঠাবান ভক্ত আছিল তেখেতৰ জ্যোতিষ পদ্ধতিসমূহ হ'ল বৈদিক জ্যোতিষ, পশ্চিমীয়া জ্যোতিষ, আই-চি (-), টেৰত ৰিডিং ( ), কাবালা () আৰু হস্তৰেখা.

সমগ্ৰ পৃথিৱীৰে বহুতো বাতৰিকাকত, আলোচনী, টেলিভিছন ছেনেল আৰু প্ৰকাশন গোষ্ঠীৰ সৈতে দাৰুৱালা জড়িত হৈ আছিল জ্যোতিষ শিক্ষা আৰু প্ৰসাৰৰ কামত বেজান দাৰুৱালা সক্ৰিয়ভাৱে জড়িত হৈ আছিল আৰু বহুতৰে জীৱনক প্ৰভাৱিত কৰিব পাৰিছিল গ্ৰহ-নক্ষত্ৰৰ স্থানৰ বিস্তৃত বিশ্লেষণ আৰু পৃথিৱীত ইয়াৰ প্ৰভাৱৰ বিষয়ে কৰা ভবিষ্যদ্বাণীৰ বাবে গোটেই বিশ্বৰে তেখেতে বিশ্বাস অৰ্জন কৰিছিল

 মৃত্যু 
২৯ মে, ২০২০ ৰ দিনা বেজান দাৰুৱালা গুজৰাটৰ আহমেদাবাদত স্বৰ্গী হয়

 তথ্য সংগ্ৰহ 

 বাহ্যিক সংযোগ 
 
  

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
বেজৰ দৌল বা বেজ দৌল () ডিব্ৰুগড় জিলাৰ জিলাৰ ধেমেচী অঞ্চলৰ বেজপথাৰত অৱস্থিত ঐতিহাসিক দৌল ই শিৱসাগৰ জিলাৰ ডিমৌৰ পৰা প্ৰায় ৫ কিলোমিটাৰ নিলগত অৱস্থিত বেজৰ দৌল আচলতে এটা বিষ্ণু দৌল আৰু অষ্টভূজাকৃতি গৰ্ভগৃহ আৰু এটা ঠেক অন্তৰালৰ সৈতে নিৰ্মিত ই উত্তৰ মধ্যযুগৰ ইটাৰে নিৰ্মিত আহোম ৰাজত্বকালৰ মন্দিৰ-স্থাপত্য নিদৰ্শন আহোম যুগত পৰম্পৰাগতভাৱে ঔষধৰ চৰ্চা কৰা 'চাং খেল'ৰ এজন বেজে নিজৰ কৰ্মপটুতাৰ বাবে বেজবৰুৱা পদবী লাভ কৰিছিল তেখেতক বৰ্তমানৰ বেজৰপথাৰ অঞ্চলত আহোম ৰজাই বিশাল ভূ-সম্পত্তি প্ৰদান কৰিছিল সেইজনা বেজবৰুৱাই নিজৰ স্মৃতি ৰক্ষাৰ্থে আহোম স্বৰ্গদেউ ৰুদ্ৰ সিংহই এই দৌল নিৰ্মাণ কৰোৱাইছিল

দেখাত সৰুফুটীয়া এই দৌলটোৰ বেৰবোৰ যথেষ্ট ডাঠ দৌলৰ বেৰত পূৰ্বে নানান ফুল-জালী আছিল যদিও বৰ্তমানে সেইবোৰ নাই এই দৌলত কোনো বিগ্ৰহ নাই যদিও বৰ্তমাননেও ইয়াত বিষ্ণুৰ পূজা-অৰ্চনা কৰা হয় অসম চৰকাৰৰ পুৰাতত্ত্ব বিভাগে বেজৰ দৌলক ৰাজ্যিক সংৰক্ষিত স্মৃতিচিহ্ন হিচাপে স্বীকৃতি প্ৰদান কৰিছে

অৱস্থান
ডিব্ৰুগড় জিলাৰ ধেমেচী অঞ্চলৰ বেজপথাৰত বেজ দৌল বা বেজৰ দৌল অবস্থিত ই শিৱসাগৰ জিলাৰ ডিমৌৰ পৰা প্ৰায় ৫ কিলোমিটাৰ দূৰত্বত থকা আহোম যুগৰ প্ৰাচীন কীৰ্তিচিহ্ন বিশেষ 

ইতিহাস
আহোম যুগত পৰম্পৰাগতভাবে ঔষধ চৰ্চা কৰা চাং খেলৰ এজন বেজে নিজৰ কৰ্মপটুতাৰ বাবে বেজবৰুৱা পদবী লাভ কৰিছিল তেখেতক বৰ্তমান বেজৰ পথাৰ অঞ্চলত বিশাল ভূ-সম্পত্তি আহোম স্বৰ্গদেউ সকলে প্ৰদান কৰিছিল স্বৰ্গদেউ ৰুদ্ৰ সিংহই সেইজনা বেজবৰুৱাৰ স্মৃতি ৰক্ষাৰ্থে এই বেজৰ দৌল নিৰ্মাণ কৰোৱাইছিল কিছুমানৰ মতে বেজবৰুৱা গৰাকীয়ে নিজেই এই দৌল নিৰ্মাণ কৰাইছিল পৰৱৰ্তী কালত এই দৌল বেজ দৌল বা বেজৰ দৌল হিচাপে জনাজাত হয়

স্থাপত্য
বৰ্তমান বেজৰ দৌলটো আৰু তাৰ চৌপাশৰ বৃহৎ পৰিমাণৰ এলেকা চাৰিওফালে পকী বেৰেৰে সংৰক্ষিত কৰি থোৱা হৈছে দৌলটো দেখাত অত্যন্ত মনোমোহা আৰু ইয়াৰ বেৰবোৰ যথেষ্ট ডাঠ এই দৌলটো এটা সৰু দৌল ইয়াৰ শিখৰৰ ওপৰলৈ লক্ষ্য কৰি বিষ্ণু দৌল বুলি ঠাৱৰ কৰিব পৰা যায় দৌলৰ ভিতৰত কোনো বিগ্ৰহ নাথাকিলেও বৰ্তমানেও ইয়াত বিষ্ণুৰ পূজা কৰা হয় বেজৰ দৌলটো অষ্টভুজাকৃতিব গৰ্ভগৃহ আক এটা ঠেক অন্তৰালৰ সৈতে নিৰ্মিত শেষ মধ্যযুগৰ ইটাৰে নিৰ্মিত আহোম ৰাজত্বকালৰ কৃৰ্তিচিহ্ন

বেজৰ দৌলৰ জগমোহনৰ প্ৰৱেশ-পথ পশ্চিম দিশে আছে জগমোহনৰ চালি ধেনুভিৰীয়া, চালিৰ মধ্যস্থান টুপীয়া সীবলুযুক্ত, টুপ মাজুবন্ধনীৰ গঢ়ৰ আৰু সীবলু জংঘালৈকে দুই চালি সংযুক্ত অন্তৰাল জগমোহনৰ ভিতৰতে জগমোহনৰ পৰা পৃথকভাবে সংলগ্ন হৈ আছে অন্তৰাল ইউ বৰ্ণৰ ওলোটা আকৃতিৰ প্ৰৱেশ-পথেবে নিৰ্মিত দৌলৰ বেৰ যথেষ্ট ডাঠ আৰু বেৰত এখন গবাক্ষ আৰু গবাক্ষৰ ওপৰত ১টা কুন্দ্ৰাক্ষ আছে গবাক্ষ আৰু কুন্দ্ৰাক্ষৰ বিৱবণ দ্বিতীয় বেবৰ সৈতে একেই ভিতৰৰৰ গণ্ডীৱ শংকু আকৃতিৰ আৰু ইয়াৰ গাঁথনি উন্নত মানৰ ইয়াত কোনো ভাস্কৰ্য নাই 

দৌলটোত পূৰ্বতে তলৰ পৰা ওপৰলৈ লতাফুল আৰু পাতেৰে অলংকৃত কৰা আছিল কালব সোঁতত সেই খোদাই কৰা শিল্প-কৰ্মসমূহ দৌলৰ গাৰ পৰা মচ খাই গ'ল জংঘাৰ মাজৰ অংশটো বাহিবৰ ফালৰ পৰা দেখাত ঢোল এটাৰ দবে সামান্য ফুলি থকা আকৃতিত নিৰ্মিত

দৌলৰ গণ্ডী অংশটো কলডিলীয়া আৰ্হিৰ আৰু ইয়াৰ উত্তৰ দিশে সামান্য উঠঙা শিখৰত অৱস্থিত কলচী পদুম ফুলব কলিৰ নিচিনা কলচীৰ ওপৰত আয়ুধ হিচাপে শ্ৰীচক্ৰ স্থাপন কৰা হৈছে

যাতায়াত
বেজৰ দৌল ডিমৌ চহৰৰ পৰা প্ৰায় ৫ কিঃমিঃ নিলগত ডিমৌ-খোৱাং পথৰ দাঁতিত অৱস্থিত মৰাণহাট, ডিমৌ চহৰৰ পৰা ইয়ালৈ যাতায়াতৰ সু-ব্যৱস্থা আছে ইয়াৰ পৰা মৰাণহাট ৰেল ষ্টেচন প্ৰায় ২১ কিঃমিঃ আৰু ডিব্ৰুগড় বিমানবন্দৰ প্ৰায় ৬০ কিঃমিঃ নিলগত অৱস্থিত

তথা উৎস

শ্ৰেণী:অসমৰ ধৰ্মীয় স্থান
শ্ৰেণী:অসমৰ সংৰক্ষিত স্মৃতিচিহ্ন
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:ডিব্ৰুগড় জিলাৰ পৰ্যটনস্থলী
বেঞ্জামিন দৈমাৰী (; ২৮ জুলাই, ২০০০) হৈছে এগৰাকী অসমীয়া অভিনেতা আৰু প্ৰসাধন শিল্পী তেওঁ ৰাষ্ট্ৰীয় চলচ্চিত্ৰ বঁটা লাভ কৰা ভাৰতৰ প্ৰথমগৰাকী সৰ্বজনীন গে' অভিনেতা ২০২১ চনত অসমীয়া চলচ্চিত্ৰ জোনাকী পৰুৱাত কৰা অভিনয়ৰ বাবে তেওঁ বিচাৰকৰ বিশেষ বঁটা লাভ কৰে তেওঁ ২০২০ চনৰ এচিয়ান কুইয়াৰ চলচ্চিত্ৰ মহোৎসৱতো শ্ৰেষ্ঠ অভিনেতাৰ সন্মান লাভ কৰে

অসমৰ বাক্সা জিলাৰ গোৰেশ্বৰ চহৰত বেঞ্জামিনৰ জন্ম হৈছিল অভিনয়ৰ সমান্তৰালভাৱে তেওঁ অসমীয়া ফেশ্বন উদ্যোগৰ এগৰাকী মেক-আপ আৰ্টিষ্ট হিচাপেও কাম কৰে 

প্ৰাৰম্ভিক জীৱন
২০০০ চনৰ ২৮ জুলাই তাৰিখে বাক্সা জিলাৰ গোৰেশ্বৰত বেঞ্জামিন দৈমাৰীৰ জন্ম হয় সৰুৰে পৰা কলাসুলভ মনৰ অধিকাৰী বেঞ্জামিনে গোৰেশ্বৰ উচ্চ মাধ্যমিক বিদ্যালয়ৰ পৰা সুখ্যাতিৰে উত্তীৰ্ণ হয় বেঞ্জামিনৰ দেউতাক পবিত্ৰ বড়ো আৰু মাতৃ দীপালি শৰণীয়া বড়ো তেওঁৰ দুগৰাকী ভগ্নী আছে বিদ্যালয়ত অধ্যয়ন কৰি থকা সময়ৰে পৰা বেঞ্জামিন বিভিন্ন লোকৰ দ্বাৰা উৎপীড়ণৰ বলি হৈ আহিছে বেঞ্জামিনে নিজকে মুক্ত অনুভৱ কৰি ভাল পায় বুলি সংবাদ মাধ্যমৰ আগত সদৰী কৰিছে অভিনেত্ৰী প্ৰিয়ংকা চোপ্ৰাক তেওঁ তেওঁৰ আদৰ্শ স্বৰূপে মানে 

ব্যক্তিগত জীৱন 
তেওঁ সৰ্বজনীনভাৱে এগৰাকী গে' ব্যক্তি আৰু তেওঁৰ পৰিয়ালেও তেওঁক এই বিষয়ত সমৰ্থন কৰে তেৰ বছৰ বয়সত বেঞ্জামিন এই সম্পৰ্কে স্বতঃস্ফূৰ্ত ভাৱে নিজ মাতৃৰ ওচৰত ব্যক্ত কৰাত পৰিয়ালৰ দ্বাৰা বিষয়টো সহজভাৱে গ্ৰহণ কৰা হয় বুলি এক সাক্ষাৎকাৰত বেঞ্জামিনে ব্যক্ত কৰে বেঞ্জামিন এজন সৃষ্টিশীল ব্যক্তি তেওঁৰ অভিনয়ৰ কোনো আনুষ্ঠানিক শিক্ষা নাই, 'জোনাকী পৰুৱা'ৰ দ্বাৰা দৈমাৰীয়ে অভিনয় জীৱন আৰম্ভ কৰে 

 জোনাকী পৰুৱা চলচ্চিত্ৰ
"ফায়াৰফ্লাইছ-জোনাকী পৰুৱা" হৈছে ২০২০ চনত মুক্তিপ্ৰাপ্ত এখন অসমীয়া চলচ্চিত্ৰ তৃতীয় লিংগৰ ওপৰত আধাৰিত এইখন উত্তৰপূৱ ভাৰতৰ প্ৰথমখন ছবি বিশ্বৰ ২০ খনৰো অধিক আন্তৰাষ্ট্ৰীয় চলচ্চিত্ৰ মহোৎসৱলৈ মনোনীত হোৱা চলচ্চিত্ৰখনৰ কাহিনী আৰু পৰিচালনা প্ৰকাশ ডেকাৰ মিলিন দত্তৰ প্ৰযোজনাত নিৰ্মিত চলচ্চিত্ৰখনৰ সংগীত তৰালী শৰ্মাৰ জোনাকী পৰুৱা চিনেমাখনৰ কেন্দ্ৰবিন্দু জাহ্নুৰ চৰিত্ৰটি দৰ্শকলৈ আগবঢ়াই দিছে বেঞ্জামিন দৈমাৰী ওৰফে বেঞ্জুৱে এয়া দেউৰীৰ কেমেৰাৰ সন্মুখত প্ৰথম অভিনয় চিনেমাৰ কাহিনী আগবাঢ়ে নিজৰ অস্তিত্বৰ সংকটত ভোগা যুৱক জাহ্নুক লৈ জাহ্নু এজন সমকামী যুৱক, যাৰ লয়লাস খোজ কাটলৰ বাবে তেওঁক নিজৰ গাঁৱত লেডিজ অথবা মাধুৰী দীক্ষিত হিচাপে উপলুঙা কৰে এগৰাকী ছোৱালী হিচাপে কল্পনা কৰি ভালপোৱা জাহ্নুৱে কিদৰে নিজকে জাহ্নবীলৈ ৰূপান্তৰিত কৰে সেয়াই হৈছে "ফায়াৰ ফ্লাইজ: জোনাকী পৰুৱা"ৰ থুলমূল কাহিনী 

 বঁটা আৰু সন্মান 
 ৬৭তম ৰাষ্ট্ৰীয় চলচ্চিত্ৰ বঁটা (বিচাৰকৰ বিশেষ বঁটা) 
 শ্ৰেষ্ঠ অভিনেতা বঁটা, এচিয়ান কুইয়াৰ চলচ্চিত্ৰ মহোৎসৱ ২০২০
 শ্ৰেষ্ঠ অভিনেতা বঁটা, প্ৰাগ চিনে বঁটা ২০২১
 শ্ৰেষ্ঠ অভিনেতা বঁটা, দক্ষিণ এচিয় চলচ্চিত্ৰ মহোৎসৱ ২০২১
 শ্ৰেষ্ঠ অভিনেতাৰ বাবে 'নটসূৰ্য্য ফণী শৰ্মা বঁটা ২০১৯

 তথ্য স্ংগ্ৰহ 

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:বড়ো জনগোষ্ঠীৰ ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী
বেঞ্জামিন ফ্ৰেংকলিন () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন জীৱনী গ্ৰন্থ প্ৰথমবাৰ ১৯৯৬ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হোৱা গ্ৰন্থখন লেখক বৰগোহাঞিয়ে সত্যজিৎ ভূঞালৈ আগবঢ়াইছে

বিৱৰণ
কিতাপখনত ১৭টা প্ৰবন্ধত বেঞ্জামিন ফ্ৰেংকলিনৰ জীৱন চৰিত্ৰ অংকন কৰিছে প্ৰবন্ধকেইটা হ'ল, 'মুখবন্ধ','জন্ম আৰু ল'ৰাকাল','বেঞ্জামিনৰ আত্ম-শিক্ষাৰ আৰম্ভণি','সাংবাদিক বেঞ্জামিন','বষ্টনৰ পৰা ফিলাডেল্ফিয়ালৈ','ফিলাডেল্ফিয়াত বেঞ্জামিন','বেঞ্জামিনৰ বহুমুখী সাধনা','বেচেৰা ৰিচাৰ্ডৰ বৰ্ষপঞ্জী','বেঞ্জামিনৰ কৰ্মময় জীৱন','বৈজ্ঞানিক আৰু আৱিষ্কাৰক বেঞ্জামিন','আমেৰিকাৰ স্বাধীনতা','আমেৰিকাৰ স্বাধীনতা-যুদ্ধত বেঞ্জামিন ফ্ৰেংকলিনৰ ভূমিকা','বেঞ্জামিন ফ্ৰেংকলিনৰ আমেৰিকালৈ প্ৰত্যাৱৰ্তন আৰু মৃত্যু','বেঞ্জামিন ফ্ৰেংকলিনৰ সুবচনী','বেঞ্জামিন ফ্ৰেংকলিনৰ আত্ম-জীৱনীৰ এছোৱা','বেঞ্জামিন ফ্ৰেংকলিন আৰু তেওঁৰ বাত-বিষ' আৰু 'অসমীয়া ভাষাত বেঞ্জামিন ফ্ৰেংকলিন'

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়   . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:জীৱনী গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বেঞ্জামিন ফ্ৰেংকলিন
বেঞ্জামিন ফ্ৰেংকলিন (১৭০৬১৭৯০) আছিল আমেৰিকা যুক্তৰাষ্ট্ৰৰ প্ৰতিষ্ঠাপকসকলৰ এজন তেওঁ এজন লেখক, প্ৰকাশক, ৰাজনৈতিক দাৰ্শনিক, ৰাজনীতিবিদৰ লগতে বিজ্ঞানী আৰু উদ্ভাৱকো আছিল এজন বিজ্ঞানী হিচাপে তেওঁক বিদ্যুৎ সম্পৰ্কীয় আৱিষ্কাৰ আৰু তত্ত্বৰ বাবে জনা যায় এজন উদ্ভাৱক হিচাপে তেওঁ অন্যান্য উদ্ভাৱনাৰ লগতে লাইটনিং ৰড, বাইফোকেল আৰু ফ্ৰেংকলিন ষ্টোভৰ উদ্ভাৱন কৰিছিল তেওঁ বহুতো নাগৰিক সংগঠন প্ৰতিষ্ঠা কৰিছিল, যাৰ ভিতৰত আছে লাইব্ৰেৰী কোম্পানী, ফিলাডেলফিয়াৰ প্ৰথম অগ্নি নিৰ্বাপক বিভাগ আৰু পেনচিলভেনিয়া বিশ্ববিদ্যালয়

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:ৰাজনীতিবিদ
বেঞ্জামিন লিষ্ট (; জন্ম: ১১ জানুৱাৰী, ১৯৬৪) এজন জাৰ্মান ৰসায়নবিদ আৰু মেক্স প্লেংক ইনষ্টিটিউট ফৰ কোল ৰিচাৰ্ছৰ সঞ্চালক ২০২১ চনৰ ৬ অক্টোবৰ তাৰিখে তেওঁক ডেভিদ মেকমিলানৰ সৈতে যুটীয়া ভাৱে "অসমমিত জৈৱঅনুঘটকৰ বিকাশৰ বাবে" ৰসায়ন বিজ্ঞানৰ ন'বেল বঁটা প্ৰদান কৰা হয়

তেওঁ ফ্ৰী ইউনিভাৰ্চিটি অফ বাৰ্লিনৰ পৰা স্নাতক ডিগ্ৰী আৰু গৱেথ বিশ্ববিদ্যালয় ফ্ৰাংকফুৰ্টৰ পৰা পিএইচডি ডিগ্ৰী লাভ কৰে:...201920202. 
গুগল স্কলাৰৰ মতে তেওঁৰ এইচ-ইণ্ডেস্ক ৯৫

জীৱন আৰু কৰ্ম
তেওঁ ১৯৯৩ চনত বাৰ্লিনৰ ফ্ৰী বিশ্ববিদ্যালয়ৰ পৰা ৰসায়ন বিজ্ঞান বিভাগত স্নাতক ডিগ্ৰী লাভ কৰিছিল তেওঁ ১৯৯৭ চনত জোহান উলফগাং গোয়েথ বিশ্ববিদ্যালয় ফ্ৰাংকফুৰ্ট এম মেইনত জোহান মুলজাৰৰ ,   --  ,        অধীনত ভিটামিন বি-১২ চেমিকোৰিনৰ সংশ্লেষণ বিষয়ত কৰা গৱেষণাৰ বাবে ডক্টৰেট ডিগ্ৰী লাভ কৰিছিল আমেৰিকা যুক্তৰাষ্ট্ৰৰ লা জোলাৰ স্ক্ৰিপছ ৰিচাৰ্চ ইনষ্টিটিউটত কেটালাইটিক এণ্টিবডীৰ কাম কৰি থকাৰ পিছত তেওঁক ১৯৯৯ চনৰ পৰা ২০০৩ চনলৈ আণৱিক জীৱবিজ্ঞান বিভাগৰ লা জোলাৰ স্ক্ৰিপছ গৱেষণা প্ৰতিষ্ঠানত সহকাৰী অধ্যাপক হিচাপে নিযুক্তি দিয়া হয় ২০০৩ চনত তেওঁ প্ৰথমে মেক্স প্লেংক ইনষ্টিটিউট ফৰ কোল ৰিচাৰ্ছত গৱেষণা গোটক নেতৃত্ব দিয়ে আৰু ২০০৫ চনৰ জুলাই মাহত তেওঁ গোটটোৰ সঞ্চালক হয় তেওঁৰ কামৰ মূল কেন্দ্ৰ হৈছে অৰ্গেনোকেটালাইচিছৰ ক্ষেত্ৰ 

তেওঁ ক'লন বিশ্ববিদ্যালয়ৰ অধ্যাপক আৰু মেক্স প্লেংক কয়লা গৱেষণা প্ৰতিষ্ঠানৰ সঞ্চালক তথা অধ্যাপক  ইয়াৰ উপৰিও তেওঁ হোক্কাইডো বিশ্ববিদ্যালয়ৰ ইনষ্টিটিউট ফৰ কেমিকেল ৰিএক্সন ডিজাইন এণ্ড ডিস্কভাৰীৰ মুখ্য অনুসন্ধানকাৰী লগতে তেওঁ এক আন্তৰ্জাতিক বৈজ্ঞানিক আলোচনী 'চিনলেট'ৰ মুখ্য সম্পাদক

নিৰ্বাচিত কৰ্ম
লিষ্টৰ নিৰ্বাচিত কৰ্মসমূহ:
 
 
 
 
 

তথ্যসূত্ৰ

বাহ্যিক সংযোগ

শ্ৰেণী:ৰসায়ন বিজ্ঞানৰ ন'বেল বঁটা বিজয়ী
শ্ৰেণী:জীৱিত ব্যক্তি
শ্ৰেণী:জাৰ্মানীৰ ব্যক্তি
ৰামনাথ কোবিন্দ বেটি জিন্দাবাদ বেকাৰীত, আন্তঃৰাষ্ট্ৰীয় নাৰী দিৱস ৰাষ্ট্ৰপতি ভৱনত নাৰী শক্তিপুৰস্কাৰ উপহাৰ দি আছিল
বেটি জিন্দাবাদ বেকাৰী ;  ২০১৭ চনত ভাৰতৰ ছত্তীশগড়ৰ যশপুৰ জিলাত প্ৰতিষ্ঠা কৰা হৈছিল ইয়াত মানৱ সৰবৰাহৰ পৰা ৰক্ষা পোৱা লোকক কৰ্মসংস্থাপনৰ সুযোগ প্ৰদান কৰা হয় আৰু ২০১৭ চনত নাৰী শক্তি পুৰস্কাৰৰ দ্বাৰা সন্মানিত কৰা হয়

ইতিহাস
ছত্তীশগড়ৰ যশপুৰ জিলাৰ কানছাবেল গাঁৱত ২০১৭ চনত বেটি জিন্দাবাদ বেকাৰী প্ৰতিষ্ঠা কৰা হয় ইয়াত মানৱ সৰবৰাহৰ পৰা ৰক্ষা পোৱা লোকক নিয়োগ কৰা হয় জিলা উপায়ুক্তই প্ৰতিষ্ঠা কৰা এই বেকাৰীখন গাঁওখনৰ একমাত্ৰ বেকাৰী আৰু ইয়াত কেক আৰু কুকিজ বিক্ৰী কৰা হয়  ১৫ৰ পৰা ২২ বছৰৰ ভিতৰৰ মহিলাসকলে পুনেৰ বিজ্ঞান আশ্ৰমত প্ৰশিক্ষণ গ্ৰহণ কৰিছিল আৰু তাৰ পিছত জিলা ব্যাপাৰ উদ্যোগ আৰু মহিলা আৰু শিশু উন্নয়ন বিভাগৰ পৰা ঋণ লৈ বেকাৰীখন মুকলি কৰিছিল ২০১৮ চনৰ ভিতৰত বেকাৰীখনে দৈনিক লাভ কৰিবলৈ লৈছিল আৰু দহজন কৰ্মচাৰীয়ে তেওঁলোকৰ প্ৰাৰম্ভিক খৰচ প্ৰতিমাহে ৮৮০০ টকাকৈ পৰিশোধ কৰিব পাৰিছিল আন খৰচৰ ভিতৰত ক্ৰমে ৪০০০ টকা আৰু বিদ্যুতৰ ৫২০০ টকা প্ৰতিমাহে

বেকাৰীখনৰ শ্ৰমিকসকলে এই প্ৰকল্পৰ স্বীকৃতি স্বৰূপে ভাৰতৰ ৰাষ্ট্ৰপতি ৰামনাথ কোবিন্দৰ পৰা ২০১৭ চনৰ নাৰী শক্তিৰ সন্মান লাভ কৰে এই পুৰস্কাৰত এক লাখ টকাৰ বঁটা দিয়া হৈছিল  এই বেকাৰীখন সমগ্ৰ ভাৰতৰ কেইবাটাও প্ৰকল্পৰ ভিতৰত অন্যতম যাৰ লক্ষ্য হৈছে এনে লোকক সহায় কৰা যিসকলে  কৰ্মসংস্থাপন বিচাৰি পোৱাত যথেষ্ট অসুবিধাৰ সন্মুখিন হ'লহেতেন

তথ্যসূত্ৰ
বেটি বচাও, বেটি পঢ়াও অভিযান (অনুবাদ: কন্যা শিশু ৰক্ষা কৰক, কন্যা শিশুক শিক্ষা দিয়ক) ই ভাৰতৰ এটি সামাজিক প্ৰচাৰ অভিযান, যাৰ লক্ষ্য হ'ল কন্যা সন্তানৰ বাবে কল্যাণমূলক সেৱা প্ৰদানৰে দক্ষতা বৃদ্ধি তথা সচেতনতা সৃষ্টি এই প্ৰকল্পটিৰ বাবে ১০০ কোটি টকা (১৬ মিলিয়ন মাৰ্কিন ডলাৰ) প্ৰাথমিক তহবিলত আৱন্তন কৰা হৈছিল

এই আঁচনি খন প্ৰথম অৱস্থাত উত্তৰ প্ৰদেশ, হাৰিয়ানা, উত্তৰাখণ্ড, পঞ্জাব, বিহাৰ আৰু দিল্লিত প্ৰচলনৰ টাৰ্গেট কৰা হৈছিল ২০০১ চনৰ লোকপিয়ল তথ্য অনুযায়ী, ভাৰতৰ শিশুৰ লিংগৰ অনুপাত(০-৬বছৰ) প্ৰতি ১০০০ জন ল'ৰাৰ বিপৰীতে মাত্ৰ ৯৩৩ জনী ছোৱালী যিটো ২০১১ চনলৈ প্ৰতি ১০০০জন ল'ৰাৰ বিপৰীতে ৯১৮ জনী ছোৱালীলৈ নিম্নগামী হয় আনহাতে ২০১২ চনত ৰ এক তথ্যত প্ৰকাশ হোৱা মতে লিংগ বৈষম্যৰ অনুপাতৰ ক্ষেত্ৰত মুঠ ১৯৫খন ৰাষ্ট্ৰৰ ভিতৰত ভাৰতে ৪১ তম স্থান অৰ্জন কৰিছে দেশসমূহ এই তথ্য অনুসৰি ভাৰতৰ ২০১১চনৰ জনসংখ্যা অনুপাত ১০০০ জন পুৰুষৰ বিপৰীতে ৯৪৩ গৰাকী মহিলা লিঙ্গ বৈষম্যতাৰ এই অনুপাত ২০১১ চনত ২০০১ৰ অনুপাততকৈ উৰ্দ্ধগামী হৈছে

এই আঁচনিৰ প্ৰাথমিক লক্ষ্য আছিল লিঙ্গ বৈষম্যৰ অনুপাত হ্ৰাস কৰা ই, মহিলা আৰু শিশু বিকাশ মন্ত্ৰণালয়, স্বাস্থ্য ও পৰিয়াল কল্যাণ মন্ত্ৰণালয় তথা মানৱ সম্পদ উন্নয়ন মন্ত্ৰণালয় দ্বাৰা যৌথভাবে চলোৱা এটি জাতীয় উদ্যোগ এই উদ্যোগে প্ৰাথমিকভাবে সমগ্ৰ দেশৰ ১০০খন জিলাক সামৰি লৈছিল, যি সমূহ জিলাৰ লিঙ্গ বৈষম্যতাৰ অনুপাত বেছি ২০১৪ চনৰ আন্তৰ্জাতিক কন্যা শিশু দিৱস পালন উপলক্ষে প্ৰধানমন্ত্ৰী নৰেন্দ্ৰ মোদী দেৱে কন্যাভ্ৰূণ হত্যা নিৰ্মূলকৰণৰ বাবে ভাৰতবাসিক আহ্বান জনাইছিল তথা এই সম্পৰ্কীয় অপৰাধ নিৰ্মূল হেতু ভাৰতীয় নাগৰিকৰ প্ৰস্তাৱনা আহ্বান কৰিছিল

ভাৰতৰ প্ৰধানমন্ত্ৰী নৰেন্দ্ৰ মোদীই ২০১৫চনৰ ২২ জানুৱাৰী তাৰিখে এই 'বেটি বচাও, বেটি পঢ়াও' () প্ৰকল্পটিৰ শুভাৰম্ভ কৰে ২০১৬চনৰ ২৬ আগষ্ট তাৰিখে ২০১৬চনৰ অলিম্পিকৰ ব্ৰোঞ্জ মেডেল বিজেতা সাক্ষী মালিকক ৰ প্ৰতিনিধি হিচাপে ঘোষণা কৰা হয়

প্ৰয়োজনীয়তা
১৯৯১চনৰ জাতীয় লোকপিয়লৰ তথ্য প্ৰকাশৰ পিছতেই ভাৰতত লিঙ্গবৈষম্যৰ এই ব্যৱস্থাটো প্ৰথমে লক্ষ্য কৰা হৈছিল আৰু ২০০১চনৰ লোকপিয়লৰ তথ্যৰ ভিত্তিত এই লিংগবৈষম্যৰ আনুপাতিক সমস্যাটো যে এক গুৰুত্বৰ সমস্যাৰ দিশে আগবাঢ়িছে সেই বিষয়ে স্পষ্ট হয় ভাৰতৰ অন্যান্য অঞ্চল সমূহতকৈ উন্নয়নশীল ৰাজ্য সমূহত এই আনুপাতিক পাৰ্থক্য বেছি বুলি প্ৰমাণিত হয় ভাৰতৰ যৌতুক ব্যবস্থাটোক প্ৰায়েই কন্যাভ্ৰূণ হত্যাৰ কাৰণ হিচাপে দোষাৰোপ কৰা হয়; সমাজত প্ৰচলিত প্ৰথা অনুসৰি কন্যা সন্তানৰ বিয়াৰ সময়ত এক মোটা অংকৰ যৌতুক প্ৰদান কৰিব লগা হয় ফলত সন্তানৰ অভিভাৱকৰ বাবে ই এক বৃহৎ চিন্তাৰ কাৰণ, বিশেষকৈ আৰ্থিক ভাৱে দুৰ্বল অভিভাৱকে এই বোজা বহন কৰিব নোৱাৰি কন্যাভ্ৰূণ হত্যাৰ দ্বৰে অপৰাধত জড়িত হৈ পৰে

তথ্য সংগ্ৰহ

শ্ৰেণী:ভাৰতৰ চৰকাৰী যোজনা আৰু নীতি
শ্ৰেণী:ভাৰতত লিংগ চয়ন
22নিৰ্বাচিত প্ৰবন্ধৱিকিপিডিয়া:নিৰ্বাচিত প্ৰবন্ধসমূহনিৰ্বাচিত প্ৰবন্ধনিৰ্বাচিত প্ৰবন্ধ  22আপুনি জানেনে?ৱিকিপিডিয়া:আপুনি জানেনে সংৰক্ষণআপুনি জানেনে?আপুনি জানেনে...  22নিৰ্বাচিত চিত্ৰৱিকিপিডিয়া:বেটুপাতৰ নিৰ্বাচিত চিত্ৰৰ সংৰক্ষণনিৰ্বাচিত চিত্ৰনিৰ্বাচিত চিত্ৰ  30পৰিচিতি  30সহায়  25ৱিকিপিডিয়ানৰ হাতপুথি
বেট্টী আবাহ (; জন্ম: ৬ মাৰ্চ, ১৯৭৪) এগৰাকী নাইজেৰিয়ান সাংবাদিক, লেখিকা আৰু এগৰাকী মহিলা আৰু শিশু অধিকাৰ কৰ্মী তেখেত লাগোছ ৰাজ্যত অৱস্থিত কন্যা-শিশুৰ অধিকাৰ আৰু উন্নয়নৰ অলাভজনক সংস্থা   ৰ প্ৰতিষ্ঠাপক আৰু কাৰ্যবাহী সঞ্চালিকা
প্ৰাথমিক জীৱন আৰু শিক্ষা
বেট্টী আবাহে নাইজেৰিয়াৰ মিডল বেল্ট অঞ্চলৰ বেনুৱে ৰাজ্যৰ অটুকপোত জন্মগ্ৰহণ কৰিছিল ১৯৯৯ চনত কালাবাৰ বিশ্ববিদ্যালয়ৰ পৰা ইংৰাজী আৰু সাহিত্য অধ্যয়নত ডিগ্ৰী আৰু ২০১২ চনত লাগোছ বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰে

তেওঁ এনভাইৰনমেণ্টেল ৰাইটছ একচনফ্ৰেণ্ডছ অৱ দ্য আৰ্থ নাইজেৰিয়াৰ সৈতে কাম কৰিছিল, যত তেওঁ মহিলাৰ প্ৰচাৰ ডেস্কৰ নেতৃত্ব দিছিল আৰু সমগ্ৰ নাইজাৰ ডেল্টা আৰু আফ্ৰিকান উপ-অঞ্চলত মহিলাৰ পৰিৱেশ অধিকাৰৰ ওপৰত গুৰুত্ব আৰোপ কৰা প্ৰকল্পসমূহৰ সমন্বয় কৰিছিল আবাহৰ সাংবাদিকতাৰ কাম আৰু তাৰ পিছৰ সক্ৰিয়তাৰ জৰিয়তে তেওঁ কেইবাটাও স্থানীয় আৰু আন্তঃৰাষ্ট্ৰীয় বঁটা লাভ কৰিছে
সক্ৰিয়তা
আবাহ মানৱ অধিকাৰ উলংঘাৰ কেইবাটাও গোচৰৰ প্ৰতিবাদত জড়িত হৈ পৰিছে ইয়াৰে কিছুমানৰ ভিতৰত উত্তৰ-পূব নাইজেৰিয়াত বকো হাৰাম সন্ত্ৰাসবাদীয়ে অপহৰণ কৰা চিবক ছোৱালীক মুকলি কৰি দিয়াৰ অভিযান, নাইজাৰ ডেল্টা মহিলাৰ পৰিৱেশ অধিকাৰৰ বাবে অভিযান, লাগোছৰ এজিগবোত এটা ভিজিলেণ্ট গোটৰ সদস্যই তিনিগৰাকী মহিলাক নিৰ্যাতন চলোৱাৰ গোচৰ, এছ অৰুৰুক অপহৰণ কৰাৰ গোচৰ আদি  ২০১৯ চনত লাগোছত অনুষ্ঠিত হোৱা ঋতুস্ৰাৱ পৰিষ্কাৰ-পৰিচ্ছন্নতা দিৱসৰ অনুষ্ঠানত আবাহে মহিলা আৰু ছোৱালীক চেনিটেৰী পেড বিনামূলীয়াকৈ বিতৰণ কৰাৰ পোষকতা কৰিছিল৷ তেওঁ যুক্তি দিছিল যে যিহেতু চৰকাৰে যৌনতাৰ বাবে বিনামূলীয়া কণ্ডম দিয়ে, সেয়েহে আৰ্ত মহিলা আৰু ছোৱালীসকলৰ বাবেও চেনিটেৰী পেড উপলব্ধ কৰা উচিত

বছৰ বছৰ ধৰি তেওঁ কেইবাটাও সামাজিক ন্যায়ৰ কামত নিজকে উৎসৰ্গা কৰিছে, বিশেষকৈ ,  , 3, আৰু  উল্লেখনীয় ২০১৯ চনৰ অক্টোবৰ মাহত তেওঁ ওচেনিয়াক কেন্দ্ৰ কৰি চলি থকা অভূতপূৰ্ব অভিযানৰ নথিভুক্ত কৰি তেওঁ এখন কিতাপ সম্পাদনা কৰে বিশেষকৈ লাগোছৰ এটা সুপৰিচিত মাছমৰীয়া সম্প্ৰদায় মাকোকোত অনানুষ্ঠানিক সম্প্ৰদায়ৰ হাজাৰ হাজাৰ যুৱক-যুৱতীক জড়িতকৰণ আৰু বিকাশৰ ক্ষেত্ৰত তেওঁৰ কামক অসংখ্য স্থানীয় আৰু আন্তঃৰাষ্ট্ৰীয় সংবাদ মাধ্যমৰ প্ৰতিবেদন আৰু তথ্যচিত্ৰত প্ৰকাশ কৰা হৈছে ইয়াৰ উপৰিও --এ ওগুন, মালভূমি, কাডুনা, ইবোনি, বেনুয়ে, আৰু অন্যান্য ৰাজ্যসমূহলৈ নিজৰ কাৰ্য্যকলাপ সম্প্ৰসাৰিত কৰিছে
তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
বেণী মাধব দাস () (১৮৬৬-১৯৫২) হৈছে এজন বাংলা পণ্ডিত, শিক্ষক আৰু ব্ৰিটিছ ভাৰতৰ দেশপ্ৰেমী ব্যক্তি ৰভেনশ্ব কলেজিয়েট বিদ্যালয়ত সুভাস চন্দ্ৰ বসু তেওঁৰ ছাত্ৰ আছিল তেওঁ ছাত্ৰ-ছাত্ৰীৰ যুৱ মনত এক অমলিন চাপ বহুৱাইছিল বুলি তেওঁৰ কিতাপখনত উল্লেখ কৰা আছে বিপ্লৱী ভাগৱতী চৰণ পানীগ্ৰাহীৰ লগতে কিংবদন্তি নন্দিনী সতপথি তেওঁৰ জনাজাত শিক্ষাৰ্থীসকলৰ ভিতৰত আছে,    , ,    ( ),  ,, ,  যেতিয়া সুভাষ চন্দ্ৰ বসু কাৰাগাৰত থাকোঁতে ভাৰত এৰি যোৱাৰ সিদ্ধান্ত লৈছিল, তেতিয়া তেওঁ তেওঁৰ শিক্ষকৰ আশীৰ্বাদ বিচাৰিছিল, আৰু সেই উদ্দেশ্যে এক গোপন সভাৰো আয়োজন কৰা হৈছিল, ,    , 1969, . 238-244 কেইবাজনো শিষ্যই তেওঁৰ জীৱনত গুৰুত্বপূৰ্ণ স্থান অধিকাৰ কৰিছে তেওঁৰ নিষ্ঠা আৰু ভক্তিৰ ব্যক্তিগত জীৱনে তেওঁৰ সকলো শিক্ষাৰ্থীকে অনুপ্ৰাণিত কৰিছিল তেওঁ এজন অনুকৰণীয় শিক্ষক আছিল 

প্ৰাৰম্ভিক জীৱন
সৰুৱাতলিৰ কৃষ্ণ চন্দ্ৰ দাসৰ পুত্ৰ বেণী মাধৱৰ জন্ম হৈছিল ১৮৬৬ চনৰ ২২ নৱেম্বৰত দৰ্শনশাস্ত্ৰত স্নাতকোত্তৰ লোৱাৰ পিছত তেওঁ চিত্তাগংগ মহাবিদ্যালয়ত যোগদান কৰে তেওঁ মহাবিদ্যালয়খনক এক আদৰ্শ প্ৰতিষ্ঠানলৈ ৰূপান্তৰ কৰিছিল তেওঁ প্ৰথমে চৰকাৰী মহাবিদ্যালয়সমূহত শিক্ষকতা কৰি পিছলৈ চৰকাৰী বিদ্যালয়ৰ প্ৰধান শিক্ষক হিচাপে সেৱা আগবঢ়াইছিল চিত্তগংগ, ঢাকা, কুট্টাক, কৃষ্ণনগৰ আৰু কলকাতাত তেওঁ নিযুক্ত হৈছিল

কেশৱ সুন্দৰ সেনৰ দ্বাৰা তেওঁ প্ৰভাৱিত হৈ তেওঁ জীৱনৰ আদিছোৱাতে ব্ৰাহ্ম সমাজত যোগদান কৰিছিল তেওঁ ব্ৰাহ্ম সমাজ, ভাৰতীয় বাৰ্তাবাহক আৰু নৱবিধনৰ প্ৰকাশনৰ সৈতে জড়িত আছিল

আদৰ্শ শিক্ষক
তেওঁৰ নিষ্ঠা আৰু দেশপ্ৰেমৰ দ্বাৰা, তেওঁক এজন আদৰ্শ শিক্ষক হিচাপে গণ্য কৰা হৈছিল দৰ্শনৰ উপৰিও, তেওঁৰ অৰ্থনীতি আৰু ইতিহাসৰ বিশাল জ্ঞান আছিল আৰু এই বিষয়বোৰো তেওঁ শিকাইছিল তেওঁ ১৯২৩ চনত অন্ধ্ৰ প্ৰদেশত থকা কাকিনাড়াত সৰ্বভাৰতীয় আধিপত্যবাদী সন্মিলনত সভাপতিত্ব কৰিছিল তেওঁৰ সভাপতিৰ ভাষণ পিছত ভাৰতৰ আধুনিক আধিপত্যবাদী আন্দোলন শীৰ্ষক এখন পুস্তিকাত প্ৰকাশিত হৈছিল তেওঁৰ প্ৰবন্ধ সংকলন, পিলগ্ৰিমেজ থ্ৰ' প্ৰেয়াৰ্ছ সমালোচকৰ দ্বাৰা প্ৰশংসিত হৈছিল

নিৰঞ্জন নিয়োগী নামৰ আন এজন ব্ৰাহ্ম শিক্ষকে কুট্টাক আৰু কৃষ্ণনগৰত তেওঁৰ সান্নিধ্যলৈ আহি এনেদৰে লিখিছিল, "      ,                    .       ,          ."

পৰিয়াল
তেওঁৰ পত্নী সৰলা দেৱী আছিল মধুসুদন সেনৰ জীয়েক মধুসুদন সেন কলকাতাত সাধ্ৰাণ ব্ৰাহ্ম সমাজৰ সচিব হিচাপে কাৰ্যনিৰ্বাহ কৰাৰ পিছত অৱসৰৰ পিছত তেওঁৰ আধাৰ ঢাকালৈ স্থানান্তৰিত কৰিছিল সৰলা দেৱী সমাজ কল্যাণ কাম-কাজত সক্ৰিয়ভাৱে অংশগ্ৰহণ কৰিছিল বেণী মাধৱ দাসে নিৰাশ আৰু অসহায় মহিলাসকলৰ সহায়ৰ বাবে স্থাপন কৰা সংগঠন সৰলা পুণ্যশ্ৰমৰ কাম-কাজত সহায় কৰিছিল

কল্যাণী দাস আৰু বিনা দাস তেওঁলোকৰ ছোৱালী কল্যাণী দাস (১৯০৭-১৯৮৩) এগৰাকী আগশাৰীৰ সমাজকৰ্মী আৰু বিপ্লৱী কৰ্মী আছিল তেওঁ ছাত্ৰী সংঘৰ অন্যতম আয়োজক আছিল আৰু ছাত্ৰ সংগঠনৰ সম্পাদক আছিল ৰাজনৈতিক কাৰ্যকলাপ(যাৰ বাবে তেওঁ কাৰাগাৰলৈ গৈছিল)ৰ উপৰিও তেওঁ গোটেই জীৱন সৰলা পুণ্যশ্ৰমৰ সৈতে জড়িত হৈ আছিল,    , ,  , . 79 বীণা দাসে (১৯১১-১৯৮৬) ১৯৩২ চনত কলিকতা বিশ্ববিদ্যালয়ৰ বাৰ্ষিক সমাৱৰ্তন সভাত বংগৰ গভৰ্ণৰ ষ্টেনলী জেকছনৰ ওপৰত পিষ্টল নিক্ষেপ কৰাৰ সময়ত গুৰুত্ব লাভ কৰিছিল প্ৰচেষ্টাটো বিফল হৈছিল যদিও তেওঁক ন বছৰ কাৰাদণ্ড দিয়া হৈছিল, ,    ( ),  , . 229, , 

তেওঁ জীৱনৰ পিছৰ সময়ছোৱা ব্ৰাহ্ম সমাজৰ কাৰণেই উছৰ্গা কৰে আৰু ১৯৫২ চনৰ ২ ছেপ্টেম্বৰত মৃত্যুবৰণ কৰে

তথ্যউৎস
বেণুধৰ ৰাজখোৱা () (১৮৭২-১৯৫৫) অসমৰ এগৰাকী সাহিত্যিক আৰু ভাষা-গৱেষক বেণুধৰ ৰাজখোৱাই ইংৰাজ চৰকাৰৰ পৰা ৰায়চাহাব খিতাপ লাভ কৰিবলৈ সমৰ্থ হৈছিল ১৮৮৯ চনৰ পৰা নাটক ৰচনাৰ কাম আৰম্ভ কৰে আৰু পদ্মনাথ গোহাঞিবৰুৱাৰ লগলাগি বিজুলী নামৰ আলোচনীখন প্ৰকাশত বিশেষ অৰিহণা যোগাইছিল অসমীয়া সাহিত্যলৈ আগবঢ়োৱা বিশেষ বৰঙনিৰ বাবে বেণুধৰ ৰাজখোৱাক অসম সাহিত্য সভাই ১৯২৬ চনৰ অক্টোবৰ মাহত ধুবুৰীত অনুষ্ঠিত হোৱা বাৰ্ষিক অধিবেশনত সভাপতিৰূপে বৰণ কৰিছিল৷১৯১৭ চনৰ পৰা অসম সাহিত্য সভাৰ সভাপতিসকলৰ তালিকা  অসম সাহিত্য সভাৰ ৱেবছাইট, আহৰণ: ১৮ নৱেম্বৰ, ২০১২ পাছলৈ ৰাজখোৱা শিৱসাগৰৰ আধুনিক মঞ্চ আন্দোলনৰ লগত জড়িত হৈ পৰিছিল তেওঁ নিজা নাটক কেইখনিতে সমাজৰ সৰু-সুৰা দোষ ব্যংগ চৰিত্ৰৰ মাজেৰে উপস্থাপন কৰি সমাজক শুধৰোৱাৰ সৰু আশা এটি মনতে পুহি ৰাখিছিল ঠায়ে ঠায়ে সুন্দৰ প্ৰহসনমূলক পৰিস্থিতি সৃষ্টি কৰাত তেওঁ পটুতা প্ৰদৰ্শন কৰিবলৈ সক্ষম হৈছিল

জন্ম আৰু পৰিয়াল
বেণুধৰ ৰাজখোৱাৰ জন্ম হয় ১৮৭২ চনৰ ১১ডিচেম্বৰত, দিহিং নৈৰ পাৰৰ খোৱাং চহৰত তেওঁৰ পিতৃৰ নাম সুচান্দৰাম ৰাজখোৱা আৰু মাকৰ নাম হীৰাৱতী ৰাজখোৱা তেওঁৰ দুই ককায়েকৰ নাম আছিল চন্দ্ৰধৰ ৰাজখোৱা আৰু সূৰ্যধৰ ৰাজখোৱা৷ ১৯৩২ চনত দুতিৰাম বৰুৱাৰ কন্যা ৰত্নকুমাৰী বৰুৱাৰ লগত তেওঁৰ বিয়া হয়৷ তেওঁৰ তিনিজন পুত্ৰ আৰু এগৰাকী কন্যা সন্তান আছিল৷

শিক্ষা
বেণুধৰৰ পিতৃ চুছন্দৰাম এজন মৌজাদাৰ আছিল৷ তেওঁ ১৮৭৭ চনত জয়পুৰ চহৰৰ মৌজাদাৰ হয়গৈ৷ কিন্তু তাত পঢ়াৰ ভাল সুবিধা নথকাত সূৰ্যধৰ আৰু বেণুধৰকক ডিব্ৰুগড়লৈ পঠিয়ায়৷ ১৮৮৯ চনত ডিব্ৰুগড়ৰ পৰাই বেণুধৰে দ্বিতীয় বিভাগত এণ্ট্ৰেন্স পাছ কৰে আৰু কলিকতাৰ প্ৰেছিডেন্সী কলেজত নাম লগায়৷

বেণুধৰ ৰাজখুৱাই প্ৰাথমিক শিক্ষা আৰু মাধ্যমিক শিক্ষা ডিব্ৰুগড়ত গ্ৰহণ কৰে আৰু তাৰ পাছত ৰাজখোৱা কলিকতালৈ উচ্চ শিক্ষা গ্ৰহণৰ বাবে যায় ১৮৯৬ চনত কলিকতাৰ পৰা স্নাতক পৰীক্ষাত উৰ্ত্তীণ হয় আৰু অসমলৈ ঘূৰি আহে অসমত বিভিন্ন বিভাগৰ বেলেগ বেলেগ চাকৰি কৰি ১৯৩১ চনত উপায়ুক্তৰ পদৰ পৰা অৱসৰ গ্ৰহণ কৰে এখেত ১৯২৬ চনত ধুবুৰীত অনুষ্ঠিত অসম সাহিত্য সভাৰ নৱম অধিবেশনৰ সভাপতি আছিল

মৃত্যু
আজীৱন সাহিত্য সাধনাৰে অসমীয়া সাহিত্যক প্ৰচুৰ সম্ভাৰ প্ৰদান কৰি এইজনা সাহিত্যিকে ১৯৫৫ চনত ইহ সংসাৰ ত্যাগ কৰে

সাহিত্যিক অৱদান
এখেতৰ কেইখন মান পুথিৰ নাম হৈছে
কবিতা আৰু নাটক
 চন্দ্ৰ সম্ভৱ (১৮৯৫), 
 পঞ্চ কবিতা( ১৮৯৫), 
 দশগীত( ১৮৯৯), 
 সৰু লৰাৰ গান (১৯০১),
ডেকা-গাভৰু (১৮৮৯),(যুটীয়া ভাৱে ৰচিত নাটক)
সেউতি কিৰণ (১৮৯৪),
অসমীয়া ভাই (১৯০১),
দৰবাৰ (১৯০২),
দুৰ্যোধনৰ উৰুভঙ্গ (১৯০৩),
কলিযুগ(১৯০৪),
বাঁহী (১৯০৬),
দক্ষযজ্ঞ (১৯০৮),
কুৰি শতিকাৰ সভ্যতা (১৯০৮),
লখিমী তিৰোতা (১৯০৯),
অশিক্ষিতা ঘৈণী (১৯১২),
বিপ্ৰ দামোদৰ (অসমীয়া খণ্ড) (১৯১৭),
তিনি-ঘৈণী (১৯২৮), 
চোৰৰ সৃষ্টি (১৯৩১),
যমপুৰী (১৯৩১),
টোপনিৰ পৰিণাম (১৯৩২)

ৰাজখোৱাৰ অনুবাদ কবিতা পুথিসমূহ
  (1918),
  - (1920),
 - (1920),
 (1923)

ভাষাতাত্বিক গ্ৰন্থসমূহ-
     (1898),
     (1913),
অসমীয়া খণ্ডবাক্য কোষ (১৯১৭),
      (1944)

উপন্যাস- 
মহাসতী জয়মতী(১৯২৮)
  
লোক-সাহিত্য বিষয়ক গ্ৰন্হসমূহ -
  (1905),
বিহু (১৯১৪),
     (1917), 
   (1920)

 আত্মজীৱনী
মোৰ জীৱন দাপোন (১৯৬৯)

তথ্য সংগ্ৰহ

বাহ্যিক সংযোগ

 গীত  বেণুধৰ ৰাজখোৱাৰ ৰচিত এটা কবিতা, সঁফুৰা ডট অৰ্গত 
   - :  (1664-1935)
  ,    .

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
300বেণ্ডৱাগন-য'ৰ পৰা এই বিশেষ ৰূপক(মেটাফ'ৰ)টো আহৰণ কৰা হৈছে 
বেণ্ডৱাগন প্ৰভাৱ হৈছে এটা বিশেষ প্ৰপঞ্চ কোনো এটা বিশেষ সিদ্ধান্ত, ধাৰণা অথবা বিশ্বাসত পতিয়ন যোৱা মানুহৰ সংখ্যাটো বেছি হোৱাৰ লগে লগে সেইবোৰৰ গ্ৰহণযোগ্যতাৰ হাৰো বৃদ্ধি পাবলৈ ধৰে অৰ্থাৎ, ধাৰণা নাইবা চিন্তা এটাৰ সমৰ্থনত একত্ৰিত হোৱা গোটটোৰ আকাৰ যিমানেই বাঢ়ি যায়, সিমানেই সেই চিন্তাটোৱে ব্যক্তিবিশেষৰ ব্যক্তিগত পৰ্যায়তো গ্ৰহণযোগ্যতাৰ সম্ভাৱিতা বঢ়ায় বেণ্ডৱাগন প্ৰভাৱৰ বৈশিষ্ট্য এইটোৱেই 

আন মানুহৰ বিশ্বাস আৰু কৰ্মপদ্ধতিক অনুকৰণ কৰাৰ প্ৰৱণতাটোৰ উৎপত্তি এইকাৰণেই হয় যে সমাজত থকা ব্যক্তি এজনে অইন এজন মানুহৰ পৰা তথ্য সংগ্ৰহ কৰে, অথবা মানুহজনে পোনপটীয়া সন্মতিক অগ্ৰাধিকাৰ দিয়ে এই দুয়োটা ব্যাখ্যায়েই "সন্মতি"()ৰ মনোবৈজ্ঞানিক পৰীক্ষাসমূহত প্ৰমাণ হিচাপে ব্যৱহৃত হৈছে উদাহৰণস্বৰূপে "সামাজিক চাপ" ব্যৱহাৰ কৰি এ'ছৰ সন্মতিৰ পৰীক্ষাটো (  ) ব্যাখ্যা কৰা হৈছিলআৰু "তথ্য"ক ব্যৱহাৰ কৰা হৈছিল চেৰিফৰ স্ব-গতিজ পৰীক্ষা"টো সম্পন্ন কৰিবলৈ

এই ধাৰণাটোৰ মতে, এটা বিশেষ পণ্য বা প্ৰপঞ্চ বা মতবাদৰ ক্ৰমবৰ্ধমান জনপ্ৰিয়তাই অধিকসংখ্যক লোকক "বেণ্ডৱাগন"ত উঠিবলৈ (অৰ্থাৎ সমৰ্থিত চিন্তাটোক গ্ৰহণ কৰিবলৈ) উৎসাহিত কৰে সমাজত "ফেশ্বন ট্ৰেণ্ড"ৰ সৃষ্টি কিয় হয়, সেইয়া আমি বেণ্ডৱাগেন প্ৰভাৱৰ দ্বাৰা বুজিব পাৰোঁ

অইন মানুহৰ পৰা আহৰণ কৰা তথ্যৰ ভিত্তিত যেতিয়া ব্যক্তিবিশেষে যুক্তিসংগত নিৰ্বাচন()কৰে, তেতিয়া সেইসকল ব্যক্তিৰ বাবে এটা তথ্য-প্ৰপাত( )তাৎক্ষণিকভাৱে গঢ়ি উঠে, য'ত তেওঁলোকে ব্যক্তিগত সংকেতবোৰ পৰিহাৰ কৰিব পৰা অথবা অইন মানুহৰ আচৰণবোৰ অনুসৰণ কৰাৰ সিদ্ধান্তটো ল'ব পাৰে এইটো প্ৰস্তাৱ আগবঢ়াইছে অৰ্থনীতিবিদসকলে আচৰণবোৰ কিয় ঠুনুকা-এই কৌতূহল তথ্য-প্ৰপাতৰ দ্বাৰা ব্যাখ্যা কৰিব পাৰি কাৰণ মানুহে বুজে-যে তেওঁলোকে খুব কম তথ্যৰ লগতহে পৰিচিত পৰিণতিস্বৰূপে, ফেশ্বন বা ধাৰাবোৰ সহজতেই গঢ় লৈ উঠে আৰু নিমিষতে বিচ্যুতও হয় এনেধৰণৰ তথ্যজনিত প্ৰভাৱবোৰক ৰাজনৈতিক বেণ্ডৱাগনত প্ৰয়োগ কৰা হয়
উৎপত্তি
বেণ্ডৱাগনৰ সংজ্ঞাটো আহিছে এখন বিশেষ মালবাহী ট্ৰাকৰ পৰা; যিয়ে এটা যাত্ৰা, চাৰ্কাচ বা অন্যান্য মনোৰঞ্জনধৰ্মী কাৰ্যসূচীৰ সময়ত এটা বেণ্ড বা দলক কঢ়িয়াই নিয়ে"বেণ্ডৱাগনত উঠি লোৱা''" (   ) শীৰ্ষক ব্যাকাংশটি পোনপ্ৰথমবাৰৰ ব্যৱহৃত হৈছিল ১৮৪৮ চনত, আমেৰিকাৰ ৰাজনৈতিক ক্ষেত্ৰত- যেতিয়া সেইসময়ৰ এজন বিখ্যাত চাৰ্কাচৰ বিদূষক ডেন ৰাইচে নিজৰ বেণ্ডৱাগন আৰু তাৰ সংগীতৰ জৰিয়তে নিজৰ ৰাজনৈতিক আত্মপ্ৰকাশৰ অভিযানটোক চৰ্চাৰ মাজলৈ আনিব বিচাৰিছিল তেওঁৰ অভিযানটো সফলতাৰ দিশে ধাৱমান হোৱাৰ লগে লগে বাকীসকল ৰাজনীতিবিদেও ডেন ৰাইচৰ সফলতা-প্ৰাপ্তিৰ লগত সংঘবদ্ধ হ'বলৈ বেণ্ডৱাগনত এটা আসন যোগাৰ কৰিবলৈ তৎপৰতা দেখুৱালে পৰৱৰ্তী সময়ত, ১৯০০ চনত, উইলিয়াম জেনিংগছ ব্ৰায়ানৰ ৰাষ্ট্ৰপতিৰ প্ৰচাৰ-অভিযানৰ সময়ত বেণ্ডৱাগনৰ জৰিয়তে প্ৰচাৰ কৰাটো এটা বৈশিষ্ট্যৰ নিচিনা হৈ পৰিল তাৰ লগতে, "   " শব্দটোক মৰ্যাদাহানিকৰ ভাষা হিচাপে চিহ্নিত কৰা হ'ল যাৰ অৰ্থ হ'ল-সম্পৰ্ক স্থাপন কৰা মানুহজনৰ বিশেষ একো সম্ভেদ নোলোৱাকৈয়ে তেওঁৰ সফলতাৰ লগত জড়িত হৈ পৰা 

তথ্যসূত্ৰ
শ্ৰেণী:মনোবিজ্ঞান
শ্ৰেণী:বোধগত পক্ষপাতিতা